[bookmark: br1][bookmark: _GoBack]Na temelju ovlasti iz članka 38. Statuta SREDNJE ŠKOLE OTOČAC utvrđujem pročišćeni tekst STATUTA SREDNJE ŠKOLE OTOČAC.
Pročišćeni tekst STATUTA SREDNJE ŠKOLE OTOČAC obuhvaća Statut SREDNJE ŠKOLE OTOČAC, KLASA: 012-03/21-01/01, URBROJ: 2125/37-04-21-04 od 27. prosinca 2021. godine i Izmjene i dopune Statuta SREDNJE ŠKOLE OTOČAC, KLASA: 011-03/24-01/1, URBROJ: 2125-37-04-24-4 od 5. rujna 2024. godine u kojima je utvrđeno vrijeme njihova stupanja na snagu.


S  T  A  T  U  T

SREDNJE  ŠKOLE  OTOČAC

(potpuni tekst)



I. OPĆE ODREDBE

PREDMET STATUTA

Članak 1.
(1) Ovim Statutom uređuju se statusna obilježja, obavljanje djelatnosti, unutarnje
 ustrojstvo, ovlasti i način odlučivanja uprave, ravnatelja i školskih vijeća, status
 radnika, učenika i roditelja te ostala pitanja važna za obavljanje djelatnosti i
 poslovanje Srednje škole Otočac (u daljnjem tekstu: Škola).
(2) Izrazi koji se u ovom Statutu koriste u muškom rodu su neutralni i jednako se odnose
 na ženske i muške osobe.


OBILJEŽJE ŠKOLE

Članak 2. 
(1) Škola je srednjoškolska javna ustanova.
(2) Škola je pravna osoba upisana u sudski registar kod Trgovačkog suda u Karlovcu i
 zajednički elektronski upisnik ustanova osnovnog i srednjeg školstva Ministarstva
 znanosti i obrazovanja.


OSNIVAČ

Članak 3. 
(1) Osnivač Škole je Ličko-senjska županija.
(2) Škola je pravni slijednik Centra odgoja i usmjerenog obrazovanja Otočac.


NAZIV I SJEDIŠTE

 Članak 4.
(1) Naziv Škole je SREDNJA ŠKOLA OTOČAC.
(2) Skraćeni naziv Škole je SŠ Otočac.
(3) Sjedište Škole je u Otočcu, Ćirila i Metoda 2.

ISTICANJE NAZIVA

Članak 5.
(1) Puni naziv Škola ističe na natpisnoj ploči na zgradi svoga sjedišta i na drugim
zgradama u kojima obavlja djelatnost.
(2) Natpisna ploča uz puni naziv Škole obvezno sadrži i grb Republike Hrvatske i naziv:
Republika Hrvatska.
(3) Natpisna ploča Škole ističe se na lijevoj strani glavnog ulaza, gledano u pročelje
zgrade.


PEČATI I ŠTAMBILJI

Članak 6. 
(1) U radu i poslovanju Škola koristi:
1. jedan pečat s grbom Republike Hrvatske, okruglog oblika, promjera 38 mm, na
 kojem je uz rub ispisan naziv i sjedište Škole, a u sredini pečata nalazi se grb
 Republike Hrvatske
2. jedan pečat okruglog oblika, promjera 32 mm, dva pečata promjera 29 mm,
te jedan promjera 24 mm, koji sadrže naziv i sjedište Škole
 3. dva štambilja širine 10 mm i dužine 54 mm, koji sadrže naziv Škole.
(2) Pečatom iz stavka 1. toč. 1. ovoga članka ovjeravaju se javne isprave koje Škola
 izdaje i akti koje Škola donosi u okviru javnih ovlasti ili kao tijelo javne vlasti.
(3) Pečat iz stavka 1. toč. 2. ovoga članka rabi se za redovito administrativno-financijsko
 poslovanje i ovjeravanje pismena koja nemaju obilježje javnih isprava.
(4) Štambilj se rabi za uredsko poslovanje Škole.
(5) O broju, uporabi i čuvanju pečata i štambilja odlučuje ravnatelj.


DAN ŠKOLE

Članak 7. 
(1) Škola ima Dan Škole.
(2) Dan škole obilježava se u mjesecu prosincu, a nadnevak se određuje godišnjim
planom i programom rada.


ZASTUPANJE I PREDSTAVLJANJE

Članak 8.
(1) Školu zastupa i predstavlja ravnatelj ili osoba koju ravnatelj za to pisano opunomoći.
(2) U slučaju parničnog ili upravnog spora između Škole i ravnatelja Školu zastupa
 predsjednik Školskog odbora ili osoba koju on pisano opunomoći.

II. OBAVLJANJE DJELATNOSTI


DJELATNOST

Članak 9.
(1) Djelatnost Škole obuhvaća srednjoškolsko obrazovanje mladeži i odraslih, te
 organiziranje smještaja, prehrane, odgojno-obrazovnog rada, kulturnih i drugih
 aktivnosti učenika u Učeničkom domu.
(2) Djelatnost iz stavka 1. ovoga članka Škola obavlja kao javnu službu.
(3) Kod obavljanja djelatnosti Škola postupa prema propisima kojima ima javne ovlasti i
 prema propisima prema kojima ima položaj tijela javne vlasti.

Članak 10.
(1) Škola obavlja i djelatnosti strukovnog obrazovanja redovitih učenika i djelatnost
 strukovnog obrazovanja odraslih, obrazovnu ponudu usklađuje s potrebama tržišta
 rada, uspostavlja lokalna partnerstva, izrađuje dio kurikuluma sukladno lokalnim
 regionalnim potrebama, te obavlja i druge poslove u skladu sa Zakonom o
 strukovnom obrazovanju.
(2) Ravnatelj koordinira i sustavno se brine o izvršenju obveze iz stavka 1. ovoga članka.
(3) Škola može staviti u promet proizvode i usluge koji nastaju kao rezultat djelatnosti
 Škole, a ukoliko u obavljanju svoje djelatnosti Škola ostvari dobit, ta se dobit
 upotrebljava isključivo za obavljanje i razvoj djelatnosti Škole u skladu s aktom o
 osnivanju i Statutom Škole.


DJELATNOST DOMA

Članak 11.
(1) Učenički dom Škole (u daljnjem tekstu: Dom) obavlja osnovnu djelatnost učeničkih
 domova kao svoju osnovnu djelatnost sukladno Zakonu o odgoju i obrazovanju u
 osnovnoj i srednjoj školi, propisima donesenim temeljem Zakona o odgoju i
 obrazovanju u osnovnoj i srednjoj školi i ovim Statutom.
(2) Osnovna djelatnost Doma je:
- organiziranje smještaja i prehrane u Domu učenika Škole;
- ostvarivanje programa odgojno-obrazovnog rada s učenicima;
- ostvarivanje kulturno-umjetničkih aktivnosti učenika;
- organiziranje tehničkih i sportskih aktivnosti učenika;
- uređenje i obavljanje ostalih poslova vezanih uz ostvarivanje djelatnosti srednjeg
 školstva.
(3) Dodatna djelatnost Doma je ugostiteljska djelatnost koju Dom pruža skupinama
 učenika i drugim zainteresiranim osobama, a u skladu sa slobodnim smještajnim
 kapacitetom.


HORIZONTALNA I VERTIKALNA PROHODNOST

 Članak 12.
(1) U tijeku srednjoškolskog strukovnog obrazovanja omogućena je horizontalna i
 vertikalna prohodnost.

[bookmark: br4](2) Uvjete i način nastavka obrazovanja za istu razinu kvalifikacije (horizontalna
 prohodnost) utvrdit će Nastavničko vijeće, sukladno uputama Agencije za
 strukovno obrazovanje i obrazovanje odraslih (u daljnjem tekstu: Agencija).


RAD ŠKOLE

Članak 13.
Škola radi na temelju nacionalnog kurikuluma, školskog kurikuluma, nastavnih
planova i programa, godišnjih izvedbenih kurikuluma i godišnjeg plana i programa
rada.

Članak 14.
Škola može mijenjati djelatnost samo uz prethodno suglasnost Osnivača i pod uvjetima propisanim zakonom.


ŠKOLSKI KURIKULUM I GODIŠNJI PLAN I PROGRAM RADA

Članak 15.
(1) Školski kurikulum donosi se na temelju nacionalnog kurikuluma i nastavnog plana
i programa.
(2) Školski kurikulum donosi prema prijedlogu Nastavničkog vijeća i prethodnog
 mišljenja Vijeća roditelja Školski odbor najkasnije do 7. listopada tekuće godine.
(3) Godišnji plan i program rada Škole, na temelju nastavnog plana i programa i
 školskog kurikuluma, prema prijedlogu ravnatelja i prethodnom mišljenju Vijeća
 roditelja donosi Školski odbor najkasnije do 7. listopada tekuće godine.


SAMOVREDNOVANJE ŠKOLE

Članak 16.
(1) Škola će provoditi samovrednovanje za ključna područja u skladu s odredbama
Zakona o strukovnom obrazovanju.
(2) Samovrednovanje Škole prati i vrednuje Povjerenstvo za kvalitetu (u daljnjem tekstu:
 Povjerenstvo), prema uputama Agencije. Povjerenstvo imenuje Školski odbor.
(3) Povjerenstvo ima pet članova, i to su:
- ravnatelj Škole, koji je i predsjednik Povjerenstva
- predstavnik Nastavničkog vijeća
- predstavnik učenika
- predstavnik roditelja
- predstavnik dionika na prijedlog Osnivača.
(4) Povjerenstvo do kraja rujna za proteklu školsku godinu izrađuje izvješće te ga
 dostavlja Školskom odboru i Agenciji. Sadržaj i način izradbe izvješća propisuje
 Agencija.

    Članak 16.a
Za rad Povjerenstva odgovoran je ravnatelj Škole koji:
- osigurava uvjete za provedbu svih procesa osiguranja kvalitete
- osigurava da svi dionici budu uključeni u procese osiguravanja kvalitete
- pruža podršku zaposlenicima u procesu samovrednovanja.

Članak 17.
(1) Prijedlog kandidata za predstavnika Nastavničkog vijeća utvrđuje se na sjednici 
       Nastavničkog vijeća, a izbor se vrši javnim glasovanjem (dizanjem ruku).
(2) Kandidata iz stavka 1. ovog članka mogu predlagati svi nazočni na sjednici 
       Nastavničkog vijeća.
(3) Svaki član Nastavničkog vijeća može sam istaknuti svoju kandidaturu.
(4) Kandidatom se smatra svaki član Nastavničkog vijeća koji je prihvatio kandidaturu 
       ili je sam istaknuo svoju kandidaturu u skladu s prethodnim stavkom.
(5) Predlaže se najmanje jedan kandidat.
(6) Za predstavnika Nastavničkog vijeća predlaže se kandidat koji je dobio najveći broj 
       glasova nazočnih članova Nastavničkog vijeća.
(7) Ako su dva ili više kandidata dobili isti najveći broj glasova, za te kandidate 
       glasovanje se ponavlja sve dok jedan od kandidata ne dobije veći broj glasova.
(8) Glasovanje je pravovaljano ako mu je pristupila natpolovična većina članova
       Nastavničkog vijeća.
(9) Primjerak zapisnika o izboru kandidata za predstavnika Nastavničkog vijeća 
       dostavlja se Školskom odboru.


Članak 18.
(1) Osnivač Škole dužan je dostaviti Školskom odboru prijedlog jednog člana
 Povjerenstva iz reda dionika najkasnije 30 dana prije isteka mandata članova
 Povjerenstva.
(2) Ravnatelj je dužan obavijesti Vijeće roditelja o potrebi izbora jednog roditelja za
 predstavnika roditelja, kao i Vijeće učenika o potrebi izbora jednog učenika u
 Povjerenstvo.


Članak 19.
(1) Prijedlog jednog kandidata za člana Povjerenstva iz reda roditelja utvrđuje se na
sjednici Vijeća roditelja.
(2) Prijedlog jednog kandidata za člana Povjerenstva iz reda učenika utvrđuje se na
sjednici Vijeća učenika.
(3) Primjerak zapisnika o izboru kandidata iz reda roditelja i učenika za članove
Povjerenstva, dostavljaju se Školskom odboru.


Članak 20.
Na postupak utvrđivanja prijedloga članova Povjerenstva iz reda roditelja i učenika,
izbor i utvrđivanje rezultata izbora za zamjenika Povjerenstva, ovlasti predsjednika 
Povjerenstva, sazivanje sjednica povjerenstva, dopunske izbore, razloge za prijevremeni 
prestanak mandata članova Povjerenstva, zabranu ponovnog imenovanja članova
te većinu potrebnu za odlučivanje, na odgovarajući način primjenjuju se odredbe 
članka 17., članka 48. stavak 1., članka 56., članka 57., članka 58., članka 61., 
članka 79. stavka 1., članka 88. i članka 89. ovoga Statuta.

KONSTITUIRANJE POVJERENSTVA

Članak 21.
(1) Nakon što Školski odbor imenuje članove Povjerenstva, najkasnije u roku od 15
       dana, ravnatelj saziva konstituirajuću sjednicu novoizabranog Povjerenstva.
(2) Dnevni red konstituirajuće sjednice obvezno sadrži:
- izvješće predsjedavatelja o imenovanim članovima Povjerenstva
- izbor zamjenika Povjerenstva.


MANDAT ČLANOVA POVJERENSTVA

Članak 22.
(1) Mandat svim članovima Povjerenstva traje 3 godine, a teče od dana konstituiranja.
(2) Članu Povjerenstva imenovanom iz reda roditelja i učenika, mandat je vezan za
 status redovitog učenika, te traje do 31. kolovoza tekuće školske godine u kojoj je
 prestao status redovitog učenika u Školi.
(3) Članovi Povjerenstva mogu biti ponovo imenovani.


Članak 23.
(1) Zamjenik predsjednika Povjerenstva bira se na mandat Povjerenstva.
(2) O kandidatima za zamjenika predsjednika članovi Povjerenstva glasuju javno.


RAZRJEŠENJE ČLANOVA I RASPUŠTANJE POVJERENSTVA

Članak 24.
(1) Prijedlog za razrješenje člana Povjerenstva pokreće Povjerenstvo ili tijelo koje ga je
imenovalo, a o razrješenju odlučuje Školski odbor.
(2) Odluku o raspuštanju Povjerenstva donosi Školski odbor u primjerenom roku.


ZAPISNIK

Članak 25.
(1) O radu sjednice Povjerenstva vodi se zapisnik.
(2) Zapisnik vodi član Povjerenstva kojega na sjednici odredi predsjedavatelj.


Članak 25.a
(1) Za operativnu provedbu procesa samovrednovanja ravnatelj imenuje Školski tim za
      samovrednovanje (u daljnjem tekstu: Tim).
(2) Tim ima tri člana koje ravnatelj imenuje samostalno iz reda nastavnika i stručnih
       suradnika, uz njihovu suglasnost.
(3) Poslovi Tima utvrđeni su Zakonom o strukovnom obrazovanju.
(4) Prvi sastanak Tima saziva ravnatelj. Na istom članovi javno biraju jednog člana za
      voditelja Tima koji je ujedno i koordinator samovrednovanja.
(5) Mandat članovima Tima traje tri godine, a teče od dana konstituiranja Povjerenstva.
(6) Mandat članu Tima može prestati i prije isteka mandata na osobni zahtjev člana.
(7) O sadržaju sastanka vodi se zapisnik koji potpisuju voditelj Tima i zapisničar.“

RADNI TJEDAN

Članak 26.
Škola izvodi nastavu u pet radnih dana tjedno u jednoj smjeni, izuzev rada u
Učeničkom domu kao ustrojbenoj jedinici Škole, koji se obavlja u tri smjene tijekom
cijelog tjedna, u skladu s godišnjim planom i programom rada.


UPORABA JEZIKA I PISMA

 Članak 27.
Nastavu i druge oblike obrazovnog rada Škola izvodi na hrvatskom jeziku i
latiničnom pismu



[bookmark: br7]USTROJAVANJE I IZVOĐENJE NASTAVE

Članak 28.
(1) Nastava se u Školi ustrojava po razredima, a izvodi u razrednim odjelima i odgojno-
obrazovnim skupinama.
(2) Obrazovni programi izvode se putem predavanja, vježbi, seminara, terenske nastave,
praktične nastave i stručne prakse.


IZVOĐENJE OBRAZOVNIH AKTIVNOSTI

Članak 29.
Obrazovne aktivnosti (izleti, ekskurzije i sl.) koje su izrijekom u funkciji realizacije
nacionalnog kurikuluma i nastavnog plana i programa, u skladu s godišnjim planom
i programom rada i školskim kurikulumom Škola može izvoditi i izvan mjesta u
kojem joj je sjedište.


DOPUNSKA I DODATNA NASTAVA

Članak 30.
Za učenike kojima je potrebna pomoć u učenju, organizirat će se dopunska nastava, a
za učenike koji u nekim nastavnim predmetima ostvaruju nadprosječne rezultate ili
pokazuju interes za određeni predmet, organizirat će se dodatna nastava.


IZVANNASTAVNE AKTIVNOSTI

Članak 31.
(1) U Školi se izvode izvannastavne aktivnosti radi zadovoljavanja različitih potreba i
interesa učenika.
(2) Izvannastavne aktivnosti planiraju se školskim kurikulumom, godišnjim planom i
 programom rada i programom rada neposrednih nositelja odgojno-obrazovne
 djelatnosti u Školi.
(3) Izvannastavne aktivnosti nisu obvezne za učenike, ali se učenicima mogu priznati
kao ispunjavanje školskih obveza.

IZVANŠKOLSKE AKTIVNOSTI

Članak 32.
Nastavničko vijeće može učeniku na njegov zahtjev priznati kao ispunjavanje
školskih obveza izvanškolske aktivnosti ako su te aktivnosti u svezi s djelatnosti
Škole.


SURADNJA ŠKOLE

Članak 33.
U svezi s obavljanjem djelatnosti Škola surađuje sa susjednim školama, drugim ustanovama, udrugama te pravnim i fizičkim osobama.


[bookmark: br8]ŠKOLSKA KNJIŽNICA

Članak 34. 
 (1) Škola ima knjižnicu.
(2) Djelatnost knjižnice sastavni je dio obrazovnog procesa u kojem se stručno-
 knjižnična djelatnost obavlja u manjem opsegu ili uobičajeno i služi za ostvarivanje
 obrazovnog procesa.
(3) Rad knjižnice uređuje se pravilnikom.



III. USTROJSTVO ŠKOLE


UNUTARNJE USTROJSTVO

Članak 35.
(1) Unutarnjim ustrojstvom povezuju se oblici rada prema vrsti i srodnosti odgojno-
obrazovnih sadržaja i poslova.
(2) Unutarnjim ustrojstvom osigurava se pravodobno i kvalitetno ostvarivanje nastave i
 drugih oblika odgojno-obrazovnog rada, administrativno-stručnih, računovodstveno-
 financijskih i pomoćno-tehničkih poslova.


ETIČKI KODEKS

Članak 36.
(1) Pravila ponašanja i etička načela temeljem kojih postupaju školnici u neposrednom
 odgojno-obrazovnom radu uređuje se Etičkim kodeksom.
(2) Etički kodeks iz stavka 1. ovoga članka donosi Školski odbor nakon održane rasprave
na Nastavničkom vijeću, Vijeću roditelja i Vijeću učenika.







8


KUĆNI RED

Članak 37.
(1) Unutarnji rad i život Škole uređuje se Kućnim redom. Kućnim redom se uređuju:
 - pravila i obveze ponašanja u Školi, unutarnjem i vanjskom prostoru, na izletu ili
 ekskurziji
- pravila međusobnih odnosa učenika
- pravila međusobnih odnosa učenika i radnika - radno vrijeme
- pravila sigurnosti i zaštite od socijalno neprihvatljivih oblika ponašanja,
diskriminacije, neprijateljstva i nasilja 
 - način postupanja prema imovini,
 - kriteriji na temelju kojih se izriče pedagoška mjera.
(2) Kućni red donosi Školski odbor nakon održane rasprave na Nastavničkom vijeću,
 Vijeću roditelja i Vijeću učenika.

[bookmark: br9]

IV. ŠKOLSKA TIJELA

1. UPRAVA ŠKOLE

ŠKOLSKI ODBOR

Članak 38.
 (1) Školom upravlja Školski odbor.
(2) Školski odbor:
Bira:
- predsjednika i zamjenika predsjednika Školskog odbora Imenuje:
 - ravnatelja uz suglasnost ministra obrazovanja
 - članove Povjerenstva za kvalitetu i donosi odluku o raspuštanju Povjerenstva
Razrješava:
- ravnatelja
- predsjednika i zamjenika predsjednika Školskog odbora Donosi:
- opće akte Škole
- godišnji plan i program rada i nadzire njegovo izvršavanje
- školski kurikulum
- prijedlog financijskog plana, financijski plan, financijski obračun i plan nabave Daje:
- Osnivaču i ravnatelju prijedloge i mišljenja o pitanjima važnim za rad i sigurnost
u Školi
- ravnatelju prethodnu suglasnost u svezi sa zasnivanjem i prestankom radnog
odnosa u Školi Odlučuje:
- uz prethodnu suglasnost Osnivača o promjeni djelatnosti Škole
- o upućivanju radnika na prosudbu radne sposobnosti
- o zahtjevima radnika za zaštitu prava iz radnog odnosa
- o žalbama protiv upravnih akata školskih tijela
- o korištenju prihoda i dobiti
 - samostalno o stjecanju, opterećivanju ili otuđivanju pokretne imovine te o
                 investicijskim radovima čija je vrijednost od 13.273,00 eura do 79.634,00 eura
- uz suglasnost Osnivača o stjecanju, opterećivanju ili otuđivanju pokretne
                imovine te investicijskim radovima čija je vrijednost veća od 79.634,00 eura

- odlučuje uz suglasnost Osnivača o stjecanju, otuđivanju i opterećivanju
 nekretnina bez obzira na njihovu vrijednost.
Predlaže:
- promjenu naziva i sjedišta Škole - statusne promjene
- ravnatelju mjere poslovne politike Škole Razmatra:
- rezultate obrazovnog rada
- prijedloge Vijeća roditelja, 
- prijedloge Vijeća učenika
- predstavke i prijedloge građana u svezi s radom Škole Osniva:
- učeničku zadrugu, klubove i udruge 
Obavlja
- druge poslove određene propisima, ovim Statutom i drugim općim aktima Škole.




[bookmark: br10]SASTAV ŠKOLSKOG ODBORA

Članak 39.
(1) Školski odbor ima sedam članova, od kojih jednog člana bira i razrješuje Radničko
 vijeće, a ako Radničko vijeće nije utemeljeno, imenuju ga i opozivaju radnici
 neposrednim i tajnim glasovanjem, na način propisan Zakonom o radu za izbor
 radničkog vijeća koje ima samo jednog člana, a ostalih šest članova imenuje i
 razrješava:
- Nastavničko vijeće, dva člana iz reda nastavnika i stručnih suradnika,
- Vijeće roditelja, jednog člana iz reda roditelja koji nije radnik Škole,
- Osnivač, tri člana.
(2) Član Školskog odbora ne može biti osoba koja je pravomoćno osuđena ili se protiv
 nje vodi kazneni postupak zbog počinjenja nekog od kaznenih djela iz članka 106.
 Zakona o odgoju i obrazovanju u osnovnoj i srednjoj školi.


PREDLAGANJE I IMENOVANJE KANDIDATA

Članak 40.
(1) Predlaganje i imenovanje kandidata za članove Školskog odbora iz reda nastavnika i
 stručnih suradnika obavlja se na sjednici Nastavničkog vijeća, a predlaganje i
 imenovanje kandidata za člana Školskog odbora iz reda roditelja obavlja se na
 sjednici Vijeća roditelja. Na sjednicama navedenih vijeća potrebna je nazočnost
 natpolovične većine članova.
(2) Ako člana Školskog odbora ne bira Radničko vijeće, predlaganje i imenovanje člana
Školskog odbora iz reda radnika obavlja se na Skupu radnika.
(3) Sjednice iz stavka 1. i Skup radnika iz stavka 2. ovoga članka trebaju se održati 15
 dana prije isteka mandata Školskog odbora.


KANDIDATURA

Članak 41.
(1) Kandidate za članove Školskog odbora iz reda nastavnika i stručnih suradnika može
 predložiti svaki član Nastavničkog vijeća nazočan na sjednici Nastavničkog vijeća.
(2) Kandidata za člana Školskog odbora iz reda roditelja može predložiti svaki član
 Vijeća roditelja nazočan na sjednici Vijeća roditelja.

(3) Kandidati iz stavaka 1. i 2. ovoga članka trebaju se izjasniti o prihvaćanju
kandidature.
(4) Svaki nastavnik ili stručni suradnik, odnosno roditelj može se osobno kandidirati za
člana Školskog odbora.

POPIS KANDIDATA

Članak 42.
Popis kandidata za Školski odbor iz članka 41. ovoga Statuta koji su prihvatili
kandidaturu, odnosno istaknuli osobnu kandidaturu, utvrđuje se prema abecednom
redu.
[bookmark: br11]
IMENOVANJE ČLANOVA

Članak 43.
(1) O kandidatima za članove Školskog odbora članovi Nastavničkog vijeća, odnosno
 članovi Vijeća roditelja glasuju tajno prema članku 220. ovoga Statuta.
(2) Za članove imenovani su nastavnici ili stručni suradnici koji su dobili, odnosno roditelj
 koji je dobio najveći broj glasova nazočnih članova Nastavničkog vijeća, odnosno
 članova Vijeća roditelja.
(3) Ako dva ili više kandidata za člana Školskog odbora iz reda Nastavničkog vijeća,
 odnosno Skupa radnika dobiju isti najveći broj glasova, izabran je kandidat koji je
 duže neprekidno zaposlen u Školi.
(4) Ako dva ili više kandidata za člana Školskog odbora iz reda Vijeća roditelja dobiju
 isti najveći broj glasova, glasovanje se ponavlja sve dok jedan od kandidata ne dobije
 veći broj glasova.
(5) Glasove na glasačkim listićima iz stavka 2. ovoga članka transparentno prebrojava
predsjedavatelj sjednice.


DOSTAVLJANJE POPISA IMENOVANIH ČLANOVA

Članak 44.
(1) O imenovanju članova Školskog odbora na sjednicama vijeća vodi se zapisnik.
(2) Izvod iz zapisnika sa sjednice iz stavka 1. ovoga članka, s popisom imenovanih
 članova Školskog odbora dostavlja se ravnatelju.


KONSTITUIRANJE ŠKOLSKOG ODBORA

Članak 45.
(1) Nakon imenovanja većine članova Školskog odbora ravnatelj u roku do 15 dana
saziva konstituirajuću sjednicu Školskog odbora.
(2) Konstituirajućoj sjednici do izbora predsjednika Školskog odbora predsjedava
najstariji član Školskog odbora.

DNEVNI RED KONSTITUIRAJUĆE SJEDNICE

Članak 46. 
Dnevni red konstituirajuće sjednice obvezno sadrži:
 - izvješće predsjedavatelja sjednice o imenovanim članovima
 - verificiranje mandata imenovanih članova
- izbor predsjednika i zamjenika predsjednika.

VERIFIKACIJA MANDATA

Članak 47.
(1) Verifikaciju mandata imenovanih članova Školskog odbora obavlja predsjedavatelj
 sjednice provjerom identiteta pojedinog člana s podatcima iz akta o imenovanju.
(2) Članovima Školskog odbora mandat traje četiri godine, osim članu imenovanom iz
 reda roditelja, kojem mandat prestaje najkasnije u roku od 60 dana od dana kada je
 prestalo školovanje učenika u Školi.
(3) Za člana Školskog odbora može biti ponovno birana odnosno imenovana ista osoba.
(4) Članovima Školskog odbora mandat teče od dana konstituiranja Školskog odbora.


[bookmark: br12]
IZBOR PREDSJEDNIKA I ZAMJENIKA PREDSJEDNIKA

Članak 48.
(1) Za predsjednika i zamjenika predsjednika Školskog odbora može biti izabran svaki
 član Školskog odbora prema osobnoj ili prihvaćenoj kandidaturi.
(2) Predsjednik i zamjenik predsjednika Školskog odbora biraju se na mandat Školskog
 odbora.
(3) O kandidatima za predsjednika i zamjenika predsjednika Školskog odbora članovi
 Školskog odbora glasuju javno dizanjem ruke.
(4) Nakon izbora predsjednika Školskog odbora predsjedavatelj konstituirajuće sjednice
predaje predsjedniku daljnje vođenje sjednice Školskog odbora.
(5) O konstituiranju Školskog odbora ravnatelj je dužan izvijestiti Osnivača najkasnije u
roku do tri dana od dana konstituiranja.


STATUS PREDSJEDNIKA ŠKOLSKOG ODBORA

Članak 49. 
(1) Predsjednik Školskog odbora:
- predstavlja Školski odbor
- saziva sjednice Školskog odbora i predsjedava im
- transparentno prebrojava glasove članova kod odlučivanja i priopćava rezultate
 glasovanja
- potpisuje akte koje donosi Školski odbor
- obavlja druge poslove prema propisima, općim aktima Škole i ovlastima Školskog
odbora.
(2) Na zamjenika predsjednika Školskog odbora primjenjuje se stavak 1. ovoga
 članka kada zamjenjuje predsjednika.


PRAVA I DUŽNOSTI ČLANOVA

 Članak 50.
(1) Član Školskog odbora ima prava i dužnosti:
 - nazočiti sjednicama Školskog odbora i sudjelovati u radu
 - postavljati pitanja predsjedniku i drugim osobama koje sudjeluju u radu na
 sjednici
- podnositi prijedloge i zahtijevati da se o njima raspravlja i odlučuje na sjednicama
- prihvatiti izbor u radna tijela koja osniva Školski odbor
- sudjelovati u radu radnih tijela.
(2) Prava i dužnosti iz stavka 1. ovoga članka su osobna i član ih ne može prenijeti na
trećega.

RADNA TIJELA

Članak 51.
(1) Školski odbor može osnivati radna tijela (povjerenstva, radne skupine) za
 proučavanje pitanja, pripremanje prijedloga akata ili obavljanje drugih poslova
 važnih za Školu.
(2) Članovi radnih tijela imenuju se na vrijeme koje je potrebno da se obavi određena
zadaća.

[bookmark: br13] (3) Članovi radnih tijela mogu biti osobe koje imaju potrebne sposobnosti i znanja za
izvršenje zadaće zbog koje se radno tijelo osniva.
(4) Školski odbor može u svako doba opozvati radno tijelo odnosno pojedinog člana
radnog tijela.

 
DOSTAVLJANJE MATERIJALA

Članak 52.
Članu Školskog odbora dostavlja se poziv na sjednicu te materijali koji su mu potrebni
za redovno ispunjenje članskih obveza.


ČUVANJE TAJNE I POVJERLJIVIH PODATAKA

Članak 53.
(1) Član Školskog odbora dužan je čuvati poslovnu i profesionalnu tajnu i druge
 informacije i osobne podatke koje dozna u obavljanju dužnosti člana.
(2) Član koji postupi suprotno stavku 1. ovoga članka, odgovoran je Školi prema općim
 propisima obveznog prava.


ZLOUPORABA POLOŽAJA

Članak 54.
Za vrijeme dok obavlja dužnost člana Školskog odbora, član ne smije koristiti ni
isticati podatke o svom članstvu na način kojim bi ostvario bilo kakve povlastice.


SJEDNICE ŠKOLSKOG ODBORA

Članak 55. 
(1) Školski odbor radi na sjednicama.
(2) Sjednice Školskog odbora održavaju se prema potrebi, a iste se mogu održati fizički 
      ili elektroničkim putem u hitnim situacijama i posebno opravdanim razlozima.
(3) Sjednice Školskog odbora održavaju se u pravilu u sjedištu Škole.


SAZIVANJE SJEDNICE

Članak 56.
(1) Sjednicu saziva predsjednik. U slučaju spriječenosti predsjednika sjednice saziva
zamjenik predsjednika.
(2) Prijedlog za sazivanje sjednice može dati svaki član Školskog odbora.

 (3) Predsjednik je obvezan sazvati sjednicu ako to traži najmanje polovica članova
 Školskog odbora, ravnatelj, Osnivač ili kada je nadležnom upravnom tijelu
 Županije predloženo raspuštanje Školskog odbora.
(4) Ako predsjednik ne izvrši obvezu iz stavka 3. ovoga članka, a radi se o ispunjenju
zakonskih obveza Škole, sjednicu Školskog odbora ovlašten je sazvati ravnatelj.


[bookmark: br14]NAZOČNOST NA SJEDNICI

Članak 57.
(1) Uz članove Školskog odbora i ravnatelja na sjednicama mogu biti nazočne i druge
 osobe koje su pozvane na sjednicu u svezi s pojedinom točkom dnevnoga reda.
(2) Kada se na sjednicama Školskog odbora raspravlja i odlučuje o predmetima koji
 predstavljaju poslovnu ili drugu tajnu prema zakonu, podzakonskom aktu ili ovom
 Statutu, sjednice se održavaju samo uz nazočnost članova i ravnatelja.


PRIPREMANJE SJEDNICE

Članak 58.

(1) Sjednice priprema predsjednik Školskog odbora. U pripremi sjednica predsjedniku
 pomaže ravnatelj i tajnik ili po ovlaštenju ravnatelja druge osobe koje obavljaju
 poslove u svezi s predmetima za raspravu na sjednici.
(2) Sjednice se trebaju pripremiti tako da se rad na sjednici odvija učinkovito i
 ekonomično, a odluke donose pravodobno i u skladu s propisima i općim aktima
 Škole.
(3) Ako predsjednik tijela ocijeni da pripremljeni materijal za sjednicu nije dovoljno
 stručno ili precizno urađen ili dokumentiran, treba ga vratiti na doradu ili ga ne
 uvrstiti za sjednicu.

PRIJEDLOG DNEVNOG REDA

Članak 59.
(1) Prijedlog dnevnog reda sjednice sastavlja predsjednik Školskog odbora.
(2) Kod predlaganja dnevnog reda predsjednik je dužan voditi računa:
 - da se u dnevni red uvrste predmeti o kojima je Školski odbor ovlašten raspravljati
 i odlučivati
- da dnevni red ne bude preopsežan
- da predmeti o kojima će se raspravljati i odlučivati na sjednici, budu obrađeni,
 potkrijepljeni podatcima i obrazloženi tako da se članovi mogu upoznati s
 predmetom i o njemu raspravljati i odlučivati na istoj sjednici.


POZIV ZA SJEDNICU

Članak 60. 
(1) Poziv za sjednicu dostavlja se:
- članovima - ravnatelju - osnivaču
 - osobama koje se u svezi s dnevnim redom pozivaju na sjednicu.
(2) Poziv na sjednicu u pravilu se dostavlja u elektroničkom ili pisanom obliku s prijedlogom 
       dnevnog reda i popratnim materijalima, najkasnije tri dana prije održavanja sjednice. 
       U hitnim situacijama sjednica se može sazvati usmeno odnosno telefonski.

(3) U pozivu se izrijekom moraju priopćiti mjesto i vrijeme te razlozi zbog kojih se
 sjednica saziva.
(4) Obavijest o održavanju sjednice Školskog odbora ističe se na oglasnoj ploči Škole u
roku utvrđenom u stavku 2. ovoga članka.



[bookmark: br15]

ODRŽAVANJE ELEKTRONIČKE SJEDNICE

Članak 60.a
(1) U slučaju održavanja elektroničke sjednice u pozivu za sjednicu koji se dostavlja 
     članovima na njihovu e-adresu, uz dnevni red određuje se početak i završetak elektroničke
     sjednice, a u iskazanom se vremenu članovi Školskog odbora očituju elektroničkim putem.
(2) Elektronička sjednica saziva se u pravilu iz sjedišta Škole.
(3) Nakon završetka elektroničke sjednice sastavlja se zapisnik u čijem su privitku sva 
     pristigla očitovanja.

PREDSJEDAVATELJ

Članak 61.
Sjednici predsjedava predsjednik Školskog odbora, a u slučaju njegove spriječenosti zamjenik predsjednika (u daljem tekstu: predsjedavatelj).

POČETAK SJEDNICE

Članak 62.
(1) Prije početka sjednice predsjedavatelj provjerava je li sjednici nazočna potrebna
većina članova Školskog odbora.
(2) Predsjedavatelj utvrđuje koji su od članova izostali sa sjednice.
(3) Ako je na sjednici nazočan dostatan broj članova u skladu sa stavkom 1. ovoga
 članka, predsjedavatelj započinje sjednicu.


UTVRĐIVANJE DNEVNOG REDA

Članak 63.
(1) Dnevni red sjednice utvrđuju članovi na temelju prijedloga dnevnog reda koji je
naznačen u pozivu za sjednicu.
(2) Svaki član ima pravo zahtijevati da se o pojedinoj točki predloženog dnevnog reda ne
 raspravlja ako ona nije odgovarajuće pripremljena ili ako na sjednici nije nazočan
 potrebni izvjestitelj.
(3) Predsjedavatelj sjednice proglašava utvrđeni dnevni red.
(4) Utvrđeni dnevni red ne može se tijekom sjednice mijenjati.


PRIMJEDBE NA ZAPISNIK

Članak 64.
(1) Nakon započinjanja sjednice predsjedavatelj poziva članove da iznesu primjedbe na
 zapisnik s prethodne sjednice. Članovi odlučuju o iznesenim primjedbama, a nakon
 toga glasuju o prihvaćanju zapisnika s prethodne sjednice.
(2) Stavak 1. ovoga članka ne primjenjuje se na konstituirajuću sjednicu.

POČETAK RASPRAVE

Članak 65.
Nakon utvrđenog dnevnog reda prelazi se na raspravu o predmetima, redoslijedom
koji je utvrđen u dnevnom redu.


OBRAZLAGANJE MATERIJALA

Članak 66.
(1) Materijale na sjednici obrazlaže ravnatelj ili osoba koja je materijal pripremila,
odnosno na koju se materijal odnosi.
(2) Kada su članovima dostavljeni materijali za sjednicu na temelju kojih se donosi
 određeni opći ili pojedinačni akt, izvjestitelj je dužan samo kratko iznijeti sadržaj
 materijala, odnosno predloženih akata.



[bookmark: br16]
SUDJELOVANJE U RASPRAVI

Članak 67.
(1) Na sjednici nitko ne može govoriti dok mu to ne odobri predsjedavatelj.
(2) Predsjedavatelj omogućuje sudionicima uključivanje u raspravu prema redoslijedu
 kojim su se prijavili.
(3) Izvan reda prijavljivanja predsjedavatelj treba dati riječ izvjestitelju o određenom
predmetu ako on to zatraži zbog dopunskog objašnjenja.


TIJEK RASPRAVE

Članak 68.
(1) Sudionik u raspravi, može o istom predmetu govoriti više puta, ali samo uz
dopuštenje predsjedavatelja.
(2) Na prijedlog predsjedavatelja ili člana, Školski odbor može odlučiti da se uskrati
riječ sudioniku u raspravi koji je već govorio o istom predmetu.
(3) Pravo na ponovno sudjelovanje u raspravi sudionik ima tek nakon što završe s
izlaganjem sudionici koji su se prvi put prijavili za raspravu.


PRIDRŽAVANJE PREDMETA DNEVNOG REDA

Članak 69.
(1) Sudionik u raspravi obvezan je pridržavati se predmeta rasprave prema utvrđenom
dnevnom redu.
(2) Ako se sudionik u raspravi u svom izlaganju udalji od predmeta o kojem se
 raspravlja, predsjedavatelj ga treba upozoriti da se pridržava dnevnog reda.
(3) Ako isti ne postupi prema upozorenju, predsjedavatelj je ovlašten uskratiti mu dalje
 sudjelovanje u raspravi o toj točki dnevnog reda.

IZLAGANJE NA SJEDNICI

Članak 70.
(1) Sudionik u raspravi dužan je govoriti kratko i jasno i iznositi prijedloge za rješavanje
predmeta o kojima se raspravlja.
(2) Predsjedavatelj sjednice dužan je skrbiti da sudionika u raspravi nitko ne smeta za
vrijeme njegova izlaganja.


PREKID RASPRAVE

Članak 71.
Na prijedlog predsjedavatelja ili drugog člana Školski odbor može odlučiti da se
rasprava o pojedinom predmetu prekine i da se predmet ponovno prouči ili dopuni,
odnosno da se pribave dodatni podatci za iduću sjednicu.


ZAKLJUČIVANJE RASPRAVE

 Članak 72.
(1) Rasprava o pojedinoj točki dnevnog reda traje sve dok prijavljeni sudionici u
 raspravi ne završe svoja izlaganja.
[bookmark: br17] (2) Kada predsjedavatelj potvrdi da više nema prijavljenih sudionika u raspravi o
određenom predmetu, zaključit će raspravu.
(3) Na prijedlog predsjedavatelja ili drugog člana Školski odbor može odlučiti da se
 rasprava o pojedinom predmetu zaključi i prije nego što svi prijavljeni dobiju riječ,
 ako je predmet dovoljno razmotren i o njemu se može validno odlučiti.


ODRŽAVANJE REDA

Članak 73.
(1) Osobu nazočnu na sjednici koja se ne pridržava reda, ne poštuje odredbe ovoga
 Statuta ili na drugi način remeti rad sjednice, predsjednik je dužan upozoriti na
 primjereno ponašanje.
(2) Ako osoba iz stavka 1. ne postupi prema upozorenju, predsjednik je ovlašten zatražiti
od nje da napusti sjednicu.
(3) Ako upozorena osoba ne postupi prema stavku 2. ovoga članka, predsjedavatelj treba
prekinuti sjednicu.


ODLAGANJE SJEDNICE

 Članak 74.
(1) Sjednica će se odložiti kada nastupe okolnosti koje onemogućuju održavanje sjednice
 u zakazano vrijeme.
(2) Sjednica će se odložiti i kada se prije započinjanja sjednice utvrdi da na sjednici nije
nazočan potreban broj članova.
(3) Sjednicu odlaže predsjedavatelj sjednice.

PREKID SJEDNICE

Članak 75. 
(1) Sjednica se može prekinuti:
- kada se tijekom sjednice broj nazočnih članova smanji ispod broja potrebitog za
održavanje sjednice
- kada dođe do remećenja reda na sjednici, a predsjedavatelj nije u mogućnosti
 održati red prema članku 73. ovoga Statuta
- kada o pojedinom predmetu treba pribaviti dodatne podatke, isprave ili obaviti
 konzultacije.
(2) Sjednicu prekida predsjedavatelj sjednice.
(3) Ako pojedini član smatra da nema razloga za prekid sjednice, on može predložiti da
se sjednica nastavi.
(4) Odluku o nastavku sjednice prema stavku 3. ovoga članka donosi Školski odbor.


ZAKAZIVANJE NASTAVKA SJEDNICE

Članak 76.
Kada je sjednica odložena ili prekinuta prema članku 74. ili 75. ovog Statuta,
predsjedavatelj izvješćuje članove o novom vremenu održavanja sjednice u skladu
sa člankom 60. stavak 2. ovoga Statuta.

[bookmark: br18]ZAVRŠETAK RASPRAVE

Članak 77.
(1) Kada se nakon završene rasprave treba odlučiti o nekoj točki dnevnog reda, pristupa
se glasovanju.
(2) Prijedlog odluke, rješenja, zaključka ili suglasnosti koji se treba donijeti u svezi s
pojedinom točkom dnevnog reda oblikuje predsjedavatelj.


GLASOVANJE

Članak 78.
(1) Pravo glasovanja na sjednici imaju samo članovi Školskog odbora nazočni na
sjednici.
(2) Ostali nazočni na sjednici imaju pravo sudjelovati u raspravi uz prethodnu suglasnost
predsjedavatelja, ali bez prava glasovanja.
(3) Školski odbor odlučuje javnim glasovanjem, osim kada je zakonom, ovim Statutom
 ili prethodnom odlukom Školskog odbora određeno da se o pojedinom predmetu
 glasuje tajno.
(4) Članovi glasuju javno tako da se dizanjem ruke izjašnjavaju za ili protiv prijedloga
oblikovanog prijedloga akta.
(5) Članovi glasuju tajno tako da na glasačkom listiću zaokruže redni broj ispred osobe
ili prijedloga akta za koji glasuju.


ODLUČIVANJE

Članak 79.
(1) Školski odbor odlučuje većinom glasova ukupnog broja članova.
(2) Rezultate glasovanja utvrđuje predsjedavatelj sjednice.

(3) Na temelju rezultata glasovanja predsjedavatelj sjednice objavljuje je li određeni
 prijedlog usvojen ili odbijen.
(4) Kada prijedlog o kojem se glasovalo nije usvojen, na zahtjev najmanje polovice
 članova Školskog odbora ili ravnatelja glasovanje se o istom prijedlogu može
 ponoviti, ali na istoj sjednici samo jedanput.


ZAKLJUČIVANJE SJEDNICE

Članak 80.
Nakon što je iscrpljen dnevni red i svi predmeti predviđeni dnevnim redom raspravljeni i o njima odlučeno, predsjedavatelj zaključuje sjednicu.


ZAPISNIK

Članak 81.
(1) O tijeku sjednice Školskog odbora vodi se zapisnik. 
(2) Zapisnik se vodi pisano.
(3) Zapisnik vodi radnik Škole kojemu je to radna obveza ili osoba koju kod pripremanja
sjednice odredi predsjedavatelj.
(4) Sjednica se može snimati tonski kad tako odluče članovi Školskog odbora.



[bookmark: br19]


SADRŽAJ ZAPISNIKA

 Članak 82.
(1) Zapisnik ima obilježje isprave kojom se potvrđuje rad i oblik rada Školskog odbora.
(2) Zapisnik sadrži:
1. redni broj, mjesto i vrijeme održavanja sjednice, ime i prezime predsjedavatelja i
članova nazočnih odnosno nenazočnih na sjednici 2. imena ostalih osoba nazočnih na sjednici
3. potvrdu da je na sjednici nazočan potreban broj članova za pravovaljano
 odlučivanje
4. dnevni red
5. sažet prikaz rasprave po točkama dnevnog reda
6. rezultate glasovanja kod odlučivanja
7. vrijeme zaključivanja ili prekida sjednice
8. oznaku priloga koji su sastavni dio zapisnika
9. potpis predsjedavatelja sjednice i zapisničara.


ČISTOPIS ZAPISNIKA

Članak 83.
(1) Zapisničar je dužan u roku 2 dana nakon održane sjednice sačiniti čistopis zapisnika i
isti dostaviti predsjedavatelju sjednice.
(2) Čistopis zapisnika potpisuju predsjedavatelj sjednice na koju se zapisnik odnosi te
zapisničar.
(3) Po jedan primjerak čistopisa zapisnika dostavlja se predsjedniku i članovima, jedan
 primjerak ravnatelju, a jedan primjerak se čuva u pismohrani Škole.

(4) Čistopis zapisnika usvaja se na sljedećoj sjednici Školskog odbora, osim zapisnika sa
 zadnje sjednice Školskog odbora.
(5) Na sjednicama iz stavka 4. ovog članka nakon zaključenja sjednice zapisničar treba
 nazočnim članovima pročitati sastavljeni zapisnik. Svaki član može tražiti ispravak
 dijela zapisnika koji se odnosi na njegovo izlaganje ili raspravu. O zahtjevu člana za
 ispravkom odlučuje Školski odbor. Zahtjev člana iz ovog stavka, odluka Školskog
 odbora i ispravak unose se kao dodatak zapisniku. Nakon završetka postupka
 zapisnik se usvaja.


STRUKTURA ZAPISNIKA

Članak 84.
Ako se zapisnik sastoji od više listova, na svakom listu mora biti potpis
predsjedavatelja sjednice i zapisničara. Svaki list (stranica) mora biti označen rednim
brojem.


ISPRAVAK PODATAKA U ZAPISNIKU

Članak 85.
(1) Ako je u zapisniku bilo što pogrješno zapisano, dopušteno je pogrješku precrtati, s
 tim da ostane vidljivo što je prvobitno bilo zapisano. Ispravak se može učiniti između
 redova ili na kraju zapisnika. Ispravak će svojim potpisom ovjeriti predsjedavatelj
 sjednice i zapisničar.
(2) Nije dopušteno zapisnik uništiti ili ga zamijeniti novim.



[bookmark: br20]
SKRAĆENI ZAPISNIK

Članak 86.
(1) Odluke, rješenja i zaključci unose se u zapisnik u obliku u kakvom su doneseni.
(2) Odluke, rješenja i zaključci iz stavka 1. ovoga članka mogu se objaviti u obliku
 skraćenog zapisnika.
(3) Skraćeni zapisnik koji se odnosi na sve radnike i učenike Škole objavljuje se na
oglasnoj ploči.
(4) O objavljivanju skraćenog zapisnika brinu se predsjednik i ravnatelj.


UVID U ZAPISNIK I DOSTAVA PODATAKA

Članak 87.
(1) Svakom radniku ili učeniku koji je prema zakonu pokrenuo postupak zaštite stečenih
 prava, ravnatelj mora na njegov zahtjev omogućiti uvid u dio zapisnika sa sjednice
 koji se odnosi na zaštitu tih prava.
(2) Izvodi, prijepisi i preslike zapisnika mogu se davati pravosudnim i upravnim tijelima
izvan Škole samo na njihov pisani zahtjev.
(3) Zapisnici Školskog odbora se kategoriziraju i čuvaju u skladu s propisima koji se
odnose na zaštitu registraturnog i arhivskog gradiva.

POTPISIVANJE AKATA

Članak 88.
Tekst općeg ili pojedinačnog akta koji je na sjednici donio Školski odbor, potpisuje predsjedavatelj te sjednice.


RAZRJEŠENJE ČLANOVA

 Članak 89.
(1) Člana Školskog odbora razrješava članstva tijelo koje ga je imenovalo:
 - kada to sam zatraži
- na prijedlog ravnatelja
- na prijedlog Školskog odbora
- na zahtjev prosvjetnog inspektora
- kada mu prestane radni odnos u Školi
- kada mu je izrečena zaštitna mjera ili kada je prekršajno kažnjen prema Zakonu o
zaštiti od nasilja u obitelji
 - kada bude pravomoćno osuđen ili kada protiv njega bude pokrenut kazneni
 postupak zbog osnovane sumnje o počinjenju kaznenog djela iz članka 106.
 Zakona o odgoju i obrazovanju u osnovnoj i srednjoj školi.
(2) Razriješeni član Školskog odbora ne može se imenovati u Školski odbor u kojemu je
 razriješen članstva.
(3) Kod prestanka mandata člana Školskog odbora prema stavku 1. ovoga članka
provode se dopunski izbori najkasnije u roku od 30 dana od dana prestanka mandata.
(4) Dopunski izbori provode se pod istim uvjetima određenim ovim Statutom, a članu
izabranom na dopunskim izborima mandat traje do isteka mandata Školskog odbora.

RASPUŠTANJE ŠKOLSKOG ODBORA


Članak 90.
(1) Kada nadležno upravno tijelo Županije donese rješenje o raspuštanju Školskog
 odbora ravnatelj je dužan svakom članu Školskog odbora dostaviti presliku rješenja i
 druge raspoložive isprave koje se odnose na raspuštanje Školskog odbora, u roku do
 osam dana od dana dostave rješenja Školi.
(2) Nakon pravomoćnosti rješenja iz stavka 1. ovoga članka članovi raspuštenog
 Školskog odbora ne mogu se imenovati za članove Školskog odbora koji se imenuje
 nakon raspuštanja



2. POSLOVODSTVO

OBILJEŽJE RAVNATELJA

Članak 91. 
(1) Škola ima ravnatelja.
(2) Ravnatelj je poslovodni i stručni voditelj Škole.
(3) Ravnatelj je odgovoran za zakonitost rada i stručni rad Škole.

UVJETI ZA RAVNATELJA

 Članak 92.
Ravnatelj Škole može biti samo osoba koja u potpunosti ispunjava uvjete za ravnatelja
propisane zakonom.

NATJEČAJ ZA RAVNATELJA

 Članak 93.
(1) Ravnatelj se imenuje na temelju javnog natječaja, koji raspisuje Škola prema odluci
 Školskog odbora.
(2) Škola objavljuje natječaj u „Narodnim novinama“ i na svojim mrežnim stranicama.
(3) Natječaj za imenovanje ravnatelja raspisuje Školski odbor najkasnije 60 dana prije
 isteka mandata aktualnog ravnatelja
(4) U natječaju se objavljuju:
- nužni uvjeti koje ravnatelj mora ispunjavati,
- dodatne kompetencije,
- vrijeme na koje se ravnatelj imenuje,
- rok za podnošenje prijava na natječaj koji ne može biti kraći od osam dana od dana
objave natječaja,
- dokazi o ispunjenosti uvjeta koje kandidat uz prijavu treba dostaviti u izvorniku
 ili ovjerenoj preslici,
- uputu za kandidate koji se pozivaju na pravo prednosti prema posebnim
 propisima,
- dokaz o dodatnim kompetencijama koje kandidat posjeduje,
- uputu kandidatima koji se pozivaju na pravo prednosti prema posebnim propisima
 o pozivanju na propis koji im jamči prednost zapošljavanja i dostavu svih
 propisanih isprava za ostvarivanje prednosti,
- rok u kojem se kandidati izvješćuju o izboru, a koji ne može biti dulji od 45 dana
od isteka roka za podnošenje prijava,
[bookmark: br22]- naznaku da se nepravovremene i nepotpune prijave neće razmatrati,
 - adresu na koje se prijave šalju s naznakom «za natječaj za ravnatelja-ne otvarati».
(5) U natječaju se izrijekom ističe da se na natječaj mogu ravnopravno javiti osobe oba
 spola.
(6) Uz prijavu na natječaj i potrebnu dokumentaciju prema natječaju kandidat za
 ravnatelja dužan je dostaviti i program rada za mandatno razdoblje.
 Program rada za mandatno razdoblje sadrži ciljeve, aktivnosti, budžet, vremenski plan,
 projekte i ostale elemente koji opisuju što će se i kako provoditi u sljedećem
 mandatnom razdoblju.

POPIS ISPRAVA

Članak 94.
(1) Uz prijavu na natječaj kandidat za ravnatelja dužan je dostaviti dokaze o ispunjenosti
 uvjeta koji se odnose na završeni studij, odnosno stručnu spremu i pedagoške
 kompetencije, položen stručni ispit ili oslobođenje od obveze polaganja stručnog
 ispita, radno iskustvo i dokaz da se u trenutku podnošenja prijave na natječaj protiv
 njega ne vodi kazneni postupak za kaznena djela iz članka 106. Zakona o odgoju i
 obrazovanju u osnovnoj i srednjoj školi.
(2) Posebno uvjerenje o osuđivanosti ili neosuđivanosti za kaznena djela iz članka 106.
 Zakona o odgoju i obrazovanju u osnovnoj i srednjoj školi za kandidate pribavlja uz
 njihovu suglasnost aktualni ravnatelj prema Zakonu o pravnim posljedicama osude,
 kaznenoj evidenciji i rehabilitaciji.

ZAPRIMANJE, RAZMATRANJE PRIJAVA I UTVRĐIVANJE ISPUNJENOSTI UVJETA

Članak 95.
(1) Zaprimljene prijave kandidata za ravnatelja Škole, Škola urudžbira neotvorene.
(2) Nakon završetka natječajnog roka Školski odbor razmatra prijave kandidata
 prijavljenih na natječaj za ravnatelja i utvrđuje:
- je li prijava dostavljena u propisanom roku, - je li prijava potpuna,
- ispunjava li kandidat nužne uvjete natječaja,
 - je li kandidat dostavio dokaz o dodatnim kompetencijama.
(3) Nepravodobne i nepotpune prijave se odbacuju.
(4) Provjerom natječajne dokumentacije utvrđuje se ispunjenost natječajnih uvjeta za
 imenovanje ravnatelja.


DODATNE KOMPETENCIJE

Članak 96.
(1) Za kandidate za koje je utvrđena ispunjenost natječajnih uvjeta provodi se na sjednici
 Školskog odbora vrednovanje dodatnih kompetencija iz :
 - poznavanja stranog jezika
- poznavanja digitalne vještine - iskustva na projektima.
(2) Dodatne kompetencije za ravnatelja dokazuju se na sljedeći način:
1. Poznavanje stranog jezika:

[bookmark: br23]
- preslikom indeksa o završenom kolegiju stranog jezika
- diplomom/ispravom o završenom studiju stranog jezika
- uvjerenjem / potvrdom / drugom ispravom škole stranih jezika
- uvjerenjem / potvrdom / drugom ispravom druge ovlaštene ustanove ili pravne
 osobe za edukaciju stranog jezika o završenom stranom jeziku te razini
 odnosno stupnju poznavanja stranog jezika.
2. Osnovne digitalne vještine:
- potvrdom / uvjerenjem / drugom ispravom institucije, ustanove ili ovlaštene
 pravne osobe za edukaciju u području informatike, o završenoj edukaciji
 stjecanja digitalnih vještina
- diplomom ili drugom ispravom o završenom studiju iz područja informatike. 3. Iskustvo rada na projektima:
 - potvrdom /uvjerenjem / drugom ispravom o radu na projektu.
(3) Dokazi iz stavka 2. točaka 1., 2. i 3. ovog članka dostavljaju se u izvorniku ili
 ovjerenoj preslici.
(4) Ako kandidat dostavi više različitih dokaza o dodatnim kompetencijama u obzir se
uzima samo jedan dokaz po kompetenciji.


VREDNOVANJE DODATNIH KOMPETENCIJA

 Članak 97.
(1) Dodatne kompetencije iz članka 96. Školski odbor vrednuje na sljedeći način:
 - Poznavanje stranog jezika 1 bod
- Osnovne digitalne vještine 1 bod
- Iskustvo rada na projektima 1 bod.

LISTA KANDIDATA

Članak 98.

(1) Nakon utvrđivanja ukupnog rezultata ostvarenog na vrednovanju Školski odbor
 utvrđuje listu dva najbolje rangirana kandidata i dostavlja je Nastavničkom vijeću,
 Vijeću roditelja, Skupu radnika i Školskom odboru.
(2) Ako se na natječaj javio samo jedan kandidat koji ispunjava uvjete natječaja,
 odnosno ako samo jedan kandidat ispunjava uvjete natječaja, utvrđuje se lista sa
 samo tim kandidatom.
(3) Ako dva ili više kandidata imaju jednak broj bodova tijelima iz stavka 1. ovoga
 članka dostavlja se lista u kojoj su navedeni svi kandidati koji ostvaruju jednak broj
 bodova.
(4) Iznimno, kada je jedan ili više kandidata, koji su ostvarili jednak broj bodova,
 osoba/osobe koja ostvaruje prednost pri zapošljavanju prema posebnom propisu, u
 daljnju proceduru upućuje se lista u kojoj se navode samo osoba/osobe koje
 ostvaruju prednost pri zapošljavanju prema posebnom propisu.
(5) Ako nakon vrednovanja dodatnih kompetencija jedan kandidat ima najveći broj
 bodova, a dva ili više kandidata imaju jednak drugorangirani broj bodova na listi u
 daljnju proceduru upućuje se lista na kojoj su navedeni svi kandidati.
(6) Iznimno od stavka 5. ovog članka, kada je jedan ili više kandidata koji su ostvarili
 jednak drugorangirani broj bodova osoba koja ostvaruje prednost pri zapošljavanju
 prema posebnom propisu, u daljnju proceduru upućuje se lista u kojoj se uz osobu
 koja ima najveći broj bodova navodi samo osoba odnosno osobe koje ostvaruju
 prednost pri zapošljavanju prema posebnom propisu.


[bookmark: br24]IZVJEŠĆIVANJE KANDIDATA

Članak 99.
O utvrđenom mjestu i vremenu održavanja sjednica vijeća odnosno održavanja Skupa
radnika za predstavljanje programa rada za mandatno razdoblje iz članka 93. stavka 6.
ovog Statuta tajnik izvješćuje kandidate s liste, a listu i preslike prijave i natječajne
dokumentacije kandidata, uručuje svakom sazivatelju sjednice, odnosno Skupa
radnika.


ODRŽAVANJE SJEDNICA I SKUPA RADNIKA

Članak 100.
(1) U roku od osam (8) dana od sjednice Školskog odbora na kojoj je utvrđena lista
 kandidata sukladno članku 98. ovog Statuta, sazivaju se sjednice Nastavničkog vijeća,
 Vijeća roditelja i skup radnika.
(2) Sjednice iz stavka 1. ovog članka sazivaju se u skladu s općim aktima Škole i
odredbama ovog Statuta.
(3) Sjednicu Nastavničkog vijeća vodi član Školskog odbora iz reda Nastavničkog vijeća
 kojeg Nastavničko vijeće izabere za predsjedavatelja sjednice.
(4) Sjednicu Vijeća roditelja vodi predsjednik Vijeća roditelja.
(5) Skup radnika vodi član Školskog odbora izabran od Radničkog vijeća odnosno Skupa
 radnika.

(6) U slučaju nemogućnosti da osobe iz stavka 3., 4. ili 5. ovog članka vode sjednicu,
 Nastavničko vijeće, Vijeće roditelja, odnosno Skup radnika bira predsjedavatelja
 sjednice.
(7) Na sjednici Nastavničkog vijeća, Vijeća roditelja i na Skupu radnika nazočne se
 izvješćuje o utvrđenoj listi kandidata za ravnatelja Škole sukladno članku 98. ovog
 Statuta.


PREDSTAVLJANJE PROGRAMA

Članak 101.
(1) Kandidati predstavljaju program rada za mandatno razdoblje na sjednicama
 Nastavničkog vijeća, Vijeća roditelja, Skupu radnika i Školskom odboru bez
 nazočnosti drugih kandidata.
(2) Za predstavljanje programa rada za mandatno razdoblje kandidat ima najdulje 20
 minuta.


GLASOVANJE

Članak 102.
(1) Nakon predstavljanja programa rada kandidata, Nastavničko vijeće, Vijeće roditelja i
Skup radnika tajno glasuju o kandidatima za ravnatelja Škole .
(2) Glasovanje je pravovaljano ako mu je pristupila najmanje natpolovična većina članova
Nastavničkog vijeća, Vijeća roditelja te Skupa radnika.
(3) Na sjednici Nastavničkog vijeća, Vijeća roditelja i Skupu radnika bira se izborno
 povjerenstvo koje će voditi postupak glasovanja i zapisnik o izborima.
(4) Izborno povjerenstvo ima predsjednika i dva (2) člana.
(5) Članom izbornog povjerenstva ne može biti osoba koja je kandidat za ravnatelja Škole.
[bookmark: br25](6) Izborno povjerenstvo abecednim redom utvrđuje izbornu listu kandidata za ravnatelja.
(7) Glasački listići izrađuju se abecednim redom prezimena kandidata i ovjeravaju
 pečatom Škole, a broj glasačkih listića mora biti jednak broju članova s popisa birača.
(8) Svaki član nazočan na sjednici Nastavničkog vijeća, Vijeća roditelja i Skupu radnika
 glasuje isključivo na način da na glasačkom listiću zaokruži redni broj ispred imena i
 prezimena kandidata za kojeg glasuje.
(9) Ako se glasuje o samo jednom kandidatu, glasuje se na način da se zaokružuje „ZA“
ili „PROTIV“.
(10)Svaki glasački listić ispunjen na drugačiji način od utvrđenog u stavcima 8. i 9., smatra
se nevažećim glasačkim listićem.


Članak 103.
(1) Nakon obavljenog glasovanja izborno povjerenstvo prebrojava glasove s važećih
 glasačkih listića i sastavlja listu kandidata za ravnatelja Škole prema broju dobivenih
 glasova.
(2) U slučaju da dva ili više kandidata za ravnatelja Škole dobiju isti najveći broj glasova,
 glasovanje se ponavlja između tih kandidata dok ne bude izabran jedan kandidat s
 najvećim brojem glasova.
(3) U slučaju da jedan od kandidata s istim najvećim brojem glasova, ostvaruje pravo
 prednosti po posebnom propisu, glasovanje se ne ponavlja nego je izabran kandidat
 koji po posebnom propisu ostvaruje pravo prednosti.



25
(4) U slučaju da dva ili više kandidata za ravnatelja Škole dobiju isti najveći broj glasova,
 a dva ili više kandidata ostvaruju pravo prednosti prema posebnom propisu,
 glasovanje se ponavlja samo za kandidate koji ostvaruju pravo prednosti prema
 posebnom propisu.
(5) Kada se glasuje o samo jednom kandidatu, kandidat je izabran ako je dobio
 natpolovičnu većinu glasova svih članova Nastavničkog vijeća, Vijeća roditelja i
 Skupa radnika.
(6) Glasovanje se može ponoviti i u slučaju ako Nastavničko vijeće, Vijeće roditelja ili
 Skup radnika raspolažu dokazima da je tijekom izbora bilo propusta koji su utjecali na
 rezultate glasovanja.


PISANI ZAKLJUČAK

Članak 104.
(1) Na temelju rezultata glasovanja Nastavničko vijeće, Vijeće roditelja odnosno Skup
 radnika donosi pisani zaključak o stajalištu vijeća, odnosno Skupa radnika.
(2) Zaključkom se:
- utvrđuje ime i prezime kandidata koji je izabran za imenovanje na funkciju
Ravnatelja
- obvezuju članovi-predstavnici vijeća i radnika u Školskom odboru da kod
 imenovanja ravnatelja na sjednici Školskog odbora glasuju za imenovanje
 izabranog ravnatelja
(3) Zaključak potpisuje predsjedavatelj sjednice vijeća odnosno Skupa radnika.


[bookmark: br26]DOSTAVA ZAKLJUČKA

Članak 105.
Predsjedavatelj sjednice vijeća, odnosno predsjedavatelj skupa radnika dužan je
dostaviti pisani zaključak iz članka 104. ovoga Statuta predsjedniku Školskog odbora
idući dan nakon održane sjednice vijeća, odnosno Skupa radnika.


IMENOVANJE RAVNATELJA

Članak 106.
(1) Na sjednici Školskog odbora kandidati za ravnatelja predstavljaju program rada za
mandatno razdoblje.
(2) Ako je predsjednik Školskog odbora kandidat za ravnatelja, sjednicu Školskog
odbora vodi njegov zamjenik.
(3) Nakon što kandidati završe s predstavljanjem programa rada pristupa se glasovanju.
(4) Na temelju dostavljenih zaključaka iz članka 105. ovog Statuta, Školski odbor javnim
 glasovanjem odlučuje o imenovanju kandidata za ravnatelja.
(5) Za ravnatelja Škole imenovan je kandidat koji je dobio većinu glasova svih članova
Školskog odbora.
(6) Ako prilikom glasovanja potrebnu većinu ne dobije niti jedan kandidat, natječajni
postupak se ponavlja.
(7) U slučaju da se provodi glasovanje samo o jednom kandidatu, a isti ne dobije potrebnu
većinu glasova, natječajni postupak se ponavlja.

(8) Odlukom o imenovanju određuje se početak mandata ravnatelja. Za imenovanog
 kandidata Škola dostavlja obrazloženi zahtjev ministru znanosti i obrazovanja za
 dobivanje suglasnosti. Odluka o imenovanju ravnatelja stupa na snagu kada Škola
 dobije suglasnost za imenovanog kandidata ili kada istekne zakonski rok za davanje
 suglasnosti.
(9) O donesenoj odluci o imenovanju ravnatelja predsjednik Školskog odbora izvješćuje
 sve sudionike natječaja za imenovanje ravnatelja prema članku 42. Zakona o
 ustanovama.


RADNI ODNOS RAVNATELJA

Članak 107.
(1) Nakon početka mandata između Škole i ravnatelja sklapa se ugovor o radu.
(2) Predsjednik Školskog odbora s imenovanim ravnateljem sklapa ugovor o radu na pet
 godina u punom radnom vremenu.


OVLASTI RAVNATELJA

Članak 108. 
Ravnatelj:
- predlaže opće akte i godišnji plan i program rada
- predlaže prijedlog financijskog plana, financijski plan, financijski obračun i plan
nabave
- vodi poslovanje Škole
- sudjeluje u radu Školskog odbora, bez prava odlučivanja
- utvrđuje raspored sati dnevnog trajanja nastave
- zastupa i predstavlja Školu
[bookmark: br27]- poduzima sve pravne radnje u ime i za račun Škole
- zastupa Školu u svim postupcima pred sudovima, upravnim i drugim državnim 
  tijelima te pravnim osobama s javnim ovlastima
- skrbi o ispravnom prikupljanju i korištenju osobnih podataka učenika i radnika Škole
- skrbi o sigurnosti, pravima i interesima učenika i radnika Škole
- surađuje i promiče suradnju s učenicima i roditeljima
- surađuje s osnivačem, upravnim tijelima i ustanovama
- nadzire pravodobno i točno unošenje podataka u elektronsku maticu
- odlučuje o prigovoru i žalbi u upravnim stvarima i prigovoru u neupravnim stvarima
- osigurava zainteresiranim korisnicima pravo na pristup informacijama
- imenuje povjerenstvo i druga radna tijela za izradu pojedinih akata ili obavljanja
 poslova važnih za školu
- dostavlja elektroničkim putem Ministarstvu znanosti i obrazovanja godišnji plan i
 program rada i školski kurikulum do 15. listopada tekuće godine
- određuje nastavnika za predlaganje ocjene razrednom vijeću kada učenika ne može
ocijeniti predmetni nastavnik zbog izbivanja ili spriječenosti
- izdaje nastavnicima i stručnim suradnicima odluku o tjednom i godišnjem zaduženju,
  a ostalim radnicima odluku o rasporedu radnog vremena 
- imenuje razrednike
- provodi odluke i zaključke Osnivača, Školskog odbora i stručnih tijela
- osigurava unos i promjene podataka o zaposlenima u Školi za registar zaposlenih u
 javnom sektoru

- saziva konstituirajuću sjednicu Školskog odbora, Vijeća roditelja i Vijeća učenika
- odlučuje o potrebi zapošljavanja radnika te prestanku potrebe za radom radnika
- sklapa ugovore o radu i odlučuje o prestanku ugovora o radu samostalno ili uz
 prethodnu suglasnost Školskog odbora
- poduzima mjere propisane zakonom prema radnicima zbog neizvršavanja poslova
   ili kršenja obveza iz radnog odnosa
- sklapa samostalno pravne poslove o stjecanju, opterećivanju ili otuđivanju pokretne
imovine te o investicijskim radovima do 13.273,00 eura, a preko 13.273,00 eura
 prema prethodnoj odluci Školskog odbora, odnosno suglasnosti Osnivača
- zaključuje, uz prethodnu suglasnost Školskog odbora i Osnivača, ugovore o
 stjecanju, opterećivanju ili otuđivanju nekretnina bez obzira na njihovu vrijednost
- dostavlja nadležnom upravnom tijelu Županije Statut u roku do osam dana od dana
 donošenja
- izvješćuje nadležno upravno tijelo Županije o nemogućnosti konstituiranja Školskog
  odbora
- upućuje radnike na redovite i izvanredne liječničke preglede
- predlaže Školskom odboru donošenje odluke o upućivanju radnika na prosudbu
 radne sposobnosti
- razmatra predstavke građana u svezi s radom škole
- izvješćuje školska tijela o nalazima i odlukama tijela upravnog i stručnog nadzora
- izvješćuje roditelje, učenike i Osnivača o promjenama u radu i ustrojstvu Škole
- posjećuje nastavu i druge oblike obrazovnog rada, analizira rad nastavnika i
 stručnih suradnika te osigurava njihovo stručno osposobljavanje i usavršavanje
- zabranjuje u Školi sve oblike promidžbe i prodaju proizvoda koji nisu u skladu s
 ciljevima odgoja i obrazovanja
- obavlja druge poslove utvrđene propisima i općim aktima Škole te poslove za koje
   izrijekom propisima ili općim aktima nisu ovlaštena druga tijela Škole.

[bookmark: br28]

NADZOR NAD RADOM ŠKOLSKIH TIJELA

Članak 109.
(1) Ako ravnatelj zaključi da je opći ili pojedinačni akt tijela Škole, osim pojedinačnih
 akata čija se valjanost preispituje u upravnom ili sudskom postupku, u suprotnosti sa
 zakonom ili podzakonskim aktom, upozorit će na to tijelo koje je akt donijelo. Ako i
 poslije upozorenja tijelo škole ne promijeni prijeporni akt, odnosno stavi akt izvan
 snage, ravnatelj će predložiti tijelu koje obavlja nadzor nad zakonitošću rada i općih
 akata Škole da takav akt obustavi od izvršenja.
(2) Do ocjene nadzornog tijela o validnosti akta, tijelo čiji se akt preispituje, ne smije
izvršiti odredbe toga akta.


RAZRJEŠENJE RAVNATELJA

Čanak 110. 
(1) Ravnatelja razrješava Školski odbor.
(2) Ravnatelj može biti razriješen:
- u slučajevima propisanim člankom 44. Zakona o ustanovama
- kada krši ugovorne obveze
- kada zanemaruje obveze poslovodnog i stručnog voditelja Škole
- ako mu je izrečena sigurnosna mjera obavljanja dužnosti
- prema prijedlogu prosvjetnog inspektora.

(3) Kada Školski odbor razmatra razrješenje ravnatelja prema prijedlogu prosvjetnog
 inspektora, prijedlog će razmotriti u roku do 15 dana od dana primitka prijedloga.
(4) Ako se ravnatelj razrješuje zbog razloga iz članka 44. stavka 2. točke 1. Zakona o
 ustanovama, aktualni ravnatelj ili vršitelj dužnosti ravnatelja ponudit će razriješenom
 ravnatelju sklapanje sporazuma o prestanku ugovora o radu.
(5) Ako se ravnatelj razrješuje zbog razloga iz članka 44. stavka 2. točke 3. ili 4. Zakona
 o ustanovama, aktualni ravnatelj ili vršitelj dužnosti ravnatelja, uz prethodnu
 suglasnost Školskog odbora, razriješenom ravnatelju će otkazati ugovor o radu uz
 otkazni rok od mjesec dana.
(6) Osoba koja je razriješena prije isteka mandata jer nije ispunjavala obveze
 poslovodnog ili stručnog voditelja, ne može biti ponovno imenovana za ravnatelja
 niti vršitelja dužnosti ravnatelja sljedećih 10 godina.


ZAMJENA RAVNATELJA

Članak 111.
(1) U slučaju privremene spriječenosti, ravnatelja u obavljanju ravnateljskih poslova u
 okviru škole zamjenjuje nastavnik ili stručni suradnik kojega za to imenuje Školski
 odbor.
(2) Školski odbor može za ravnateljevu zamjenu imenovati člana Nastavničkog vijeća koji
se prethodno suglasi s imenovanjem.
(3) Ravnateljeva zamjena obavlja u okviru škole poslove ravnatelja koji se ne mogu
odgađati do ravnateljeva povratka.
(4) Ravnateljeva zamjena može zastupati Školu u pravnom prometu prema trećima samo
uz ravnateljevu pisanu punomoć.
(5) Školski odbor može u svakom trenutku razriješiti ravnateljevu zamjenu i imenovati
drugoga člana Nastavničkog vijeća.



[bookmark: br29]
VRŠITELJ DUŽNOSTI RAVNATELJA


Članak 112.
(1) Školski odbor imenovat će vršitelja dužnosti ravnatelja:
 - kada se na raspisani natječaj za ravnatelja nitko ne prijavi
 - kada nitko od prijavljenih kandidata ne bude izabran
 - kada ravnatelj bude razriješen
- kada Škola nema ravnatelja.
(2) Za vršitelja dužnosti ravnatelja može biti imenovan nastavnik ili stručni suradnik koji
se prethodno suglasio s imenovanjem.
(3) Za vršitelja dužnosti ravnatelja ne može se imenovati nastavnik ili stručni suradnik
 kojemu je kao imenovanom kandidatu za ravnatelja uskraćena suglasnost ministra
 znanosti i obrazovanja.
(4) Mandat vršitelja dužnosti ravnatelja traje do imenovanja ravnatelja, a najdulje godinu
dana.
(5) Vršitelj dužnosti ima sva prava i obveze ravnatelja.
(6) Školski odbor može u svakom trenutku razriješiti vršitelja dužnosti ravnatelja i za
 vršitelja dužnosti ravnatelja imenovati drugog nastavnika ili stručnog suradnika.
(7) S vršiteljem dužnosti ravnatelja predsjednik Školskog odbora sklapa ugovor o radu na
 određeno vrijeme.

TAJNIK ŠKOLE

Članak 113. 
(1) Škola ima tajnika.
(2) Poslove tajnika može obavljati osoba koja je završila sveučilišni integrirani prijediplomski
      i diplomski studij pravne struke ili stručni diplomski studij javne uprave.
(3) Ako se na natječaj ne javi osoba koja ispunjava uvjete iz stavka 2. ovog članka, ravnatelj
      može za tajnika Škole izabrati osobu koja je završila stručni prijediplomski studij
      upravne struke.



3. STRUČNA TIJELA

VRSTE STRUČNIH TIJELA

 Članak 114.
Stručna tijela Škole i Učeničkog doma su:
 - Nastavničko vijeće
- Razredna vijeća 
- stručna vijeća.


NASTAVNIČKO VIJEĆE

 Članak 115.
(1) Nastavničko vijeće čine nastavnici, stručni suradnici, odgajatelji, voditelj Učeničkog
 doma i ravnatelj.
(2) Nastavničko vijeće:
- obavlja poslove u svezi s izvođenjem kurikuluma, nastavnog plana i programa,
   potrebama i interesima učenika te promicanjem stručno-pedagoškog rada Škole
- predlaže školski kurikulum u suradnji s ravnateljem
- donosi fakultativni dio nastavnog plana i programa 
- ustrojava razredne odjele i obrazovne skupine
- odlučuje o ustrojavanju dodatne i dopunske nastave - predlaže imenovanje  
  razrednika
- predlaže stručno usavršavanje nastavnika, stručnih suradnika, odgajatelja
- zaključuje o oblicima pružanja pomoći djeci koja imaju pravo školovanja u
 Republici Hrvatskoj, a koja ne znaju ili nedostatno poznaju hrvatski jezik
- odlučuje o zahtjevu učenika, odnosno roditelja ili skrbnika za prijelaz učenika u
 školu, odnosno promjenom obrazovnog programa
- osniva stručne aktive i imenuje njihove voditelje
- utvrđuje trajanje dopunskog rada za učenike koji na kraju nastavne godine imaju
 ocjenu nedovoljan (1) iz najviše dva nastavna predmeta
- određuje nadnevke održavanja popravnih ispita i objavljuje ih na mrežnoj
 stranici i oglasnoj ploči škole
- imenuje povjerenstva za polaganje ispita
- obavlja druge poslove utvrđene propisima i općim aktima Škole.

RAZREDNO VIJEĆE

 Članak 116.
(1) Razredno vijeće čine nastavnici koji izvode nastavu u razrednom odjelu.
(2) Razredno vijeće:
- skrbi o odgoju i obrazovanju učenika u razrednom odjelu
- skrbi o ostvarivanju nastavnog plana i programa i školskog kurikuluma
- utvrđuje raspored školskih i domaćih zadaća
- upućuje učenike na polaganje predmetno ili razredno ispita
- predlaže izlete razrednog odjela
- surađuje s vijećem učenika
- utvrđuje prema prijedlogu razrednika opći uspjeh učenika i ocjenu iz vladanja
- utvrđuje u slučaju izbivanja ili spriječenosti nastavnika određenog nastavnog
 predmeta o ocjeni učenika prema prijedlogu nastavnika kojega je odredio
 ravnatelj
- surađuje s roditeljima i skrbnicima učenika
- obavlja druge poslove određene propisima i općim aktima Škole.


RAZREDNIK

 Članak 117.
(1) Svaki razredni odjel ima razrednika. Razrednik je stručni voditelj razrednog
 odjela i razrednog vijeća.
(2) Razrednik:
- skrbi o redovitom pohađanju nastave i izvršavanju drugih obveza učenika
- skrbi o ostvarivanju godišnjeg plana i programa rada u svom razrednom odjelu
- prati život i rad učenika izvan Škole
- skrbi o redovitom popunjavanju razredne dokumentacije
- predlaže razrednom vijeću utvrđivanje općeg uspjeha učenika
- poziva na razgovor u Školu roditelja koji ne skrbi o učenikovom redovitom
 izvršavanju školskih obveza
- saziva sjednice razrednog vijeća i predsjedava im
[bookmark: br31]- podnosi izvješće o radu razrednog vijeća Nastavničkom vijeću i ravnatelju Škole
- izvješćuje učenike i njihove roditelje odnosno skrbnike o postignutim rezultatima
 učenika razrednog odjela u učenju i vladanju
- predlaže ocjenu učenika iz vladanja - priopćuje učeniku opći uspjeh
- skrbi o redovitom ocjenjivanju učenika iz nastavnih predmeta
- pomaže učenicima u rješavanju školskih i drugih problema
- obavlja druge potrebne poslove za razredni odjel.


ODGAJATELJ

 Članak 118.
(1) Svaka odgojna grupa u Učeničkom domu ima odgajatelja.
(2) Odgajatelj je stručni voditelj odgojne grupe.
(3) Odgajatelj:
- obavlja stručno-pedagoške i administrativne poslove za svoju odgojnu skupinu
- organizira i provodi odgojno-obrazovni rad u odgojnoj skupini
- skrbi o redovitom pohađanju nastave učenika smještenih u Domu, pruža im
 pomoć pri izradi zadaća i savladavanju obrazovnog programa
- prati uspjeh učenika i njihovo vladanje

- skrbi o psihofizičkom razvoju učenika, o stjecanju i primjeni navika kulturnog
 ponašanja i ophođenja, te o higijenskim navikama
- vodi brigu o zdravstvenom stanju učenika
- vodi brigu o estetskom izgledu spavaonica
- sudjeluje u estetskom uređenju svih prostorija i okoliša Doma
- surađuje s roditeljima – skrbnicima, nastavnicima
- podnosi izvješće o radu odgojne skupine voditelju Doma
- vodi propisanu pedagošku dokumentaciju
- sudjeluje u izradi jelovnika za učenike smještene u Domu
- prisustvuje sjednicama Nastavničkog vijeća
- obavlja druge poslove određene propisima i općim aktima Škole.


STRUČNA VIJEĆA

Članak 119.
(1) Stručna vijeća čine nastavnici odgovarajućeg nastavnog predmeta, odnosno skupine
srodnih predmeta.
(2) Stručna vijeća su tijela Škole koja skrbe o što uspješnijem izvođenju nastave prema
 okvirnom odnosno izvedbenom programu pojedinih nastavnih predmeta ili skupina
 predmeta.

Članak 120. 
(1) Stručna vijeća rade na sjednicama
(2) Sjednicu stručnog vijeća priprema, saziva i vodi voditelj stručnog vijeća kojega, na
prijedlog ravnatelja, imenuje Nastavničko vijeće.
(3) Na rad stručnih vijeća odgovarajuće se primjenjuju odredbe Poslovnika o radu
školskih vijeća.


[bookmark: br32]Članak 121. 
Stručno vijeće obavlja:
- stručne poslove u svezi s izradbom izvedbenog programa, kriterija i instrumenata
 za praćenje i ocjenjivanje znanja i vještina učenika, kao i obveze učenika u
 svakom predmetu
- predlaganje nabavke nastavnih sredstava i pomagala za odgovarajuće predmete
- odabir udžbenika i priručnika, te druge pomoćne literature, kao i predlaganje
 rasporeda nastavnika po nastavnim predmetima, razredima i razrednim cjelinama
- druge stručne poslove na temelju zaključka i uputa Nastavničkog vijeća.



V. RADNICI

RADNICI ŠKOLE

Članak 122.
(1) Radnici Škole su osobe koje su sa Školom sklopile ugovor o radu na neodređeno ili
 određeno vrijeme s punim ili nepunim radnim vremenom.
(2) Radnici Škole su nastavnici, stručni suradnici, drugi stručni i pomoćno-tehnički
 radnici.

ZASNIVANJE I PRESTANAK RADNOG ODNOSA

 Članak 123.
(1) Zasnivanje i prestanak radnog odnosa radnika Škole obavlja se prema zakonu,
 podzakonskim aktima i općim aktima Škole, sklapanjem i prestankom ugovora o
 radu.
(2) Ugovore o radu s radnicima sklapa ravnatelj ili radnik Škole kojega ravnatelj za to
pisano opunomoći.

PRAVILNIK O RADU

Članak 124.
Radni odnosi u Školi uređuju se Pravilnikom o radu.


PRAVA I OBVEZE NASTAVNIKA I STRUČNIH SURADNIKA

Članak 125.
(1) Nastavnici i stručni suradnici imaju pravo i dužnost stručno se osposobljavati i
 usavršavati, pratiti znanstvena dostignuća i unaprjeđivati pedagošku praksu.
(2) Osposobljavanje i usavršavanje iz stavka 1. ovoga članka sastavni je dio radnih
 obveza nastavnika i stručnih suradnika.
(3) U svakodnevnom radu i ponašanju nastavnici i stručni suradnici dužni su poštivati
 Etički kodeks neposrednih nositelja odgojno-obrazovne djelatnosti
(4) Nastavnici i stručni suradnici dužni su prijaviti policiji ili ovlaštenom općinskom
 državnom odvjetniku za počinitelje nasilja u obitelji učenika za koje su saznali u
 obavljanju svojih poslova.


[bookmark: br33]RAD NA PROJEKTIMA

Članak 126.
(1) Ravnatelj Škole može, uz suglasnost Školskog odbora, omogućiti radniku obavljanje
 poslova na projektu Europske unije ili fondovima Europske unije ako su sredstva za
 plaću osigurana iz sredstava projekta ili fonda, a u skladu sa zakonskim odredbama.
(2) Iznimno, uz suglasnost Školskog odbora, i ravnatelj Školske ustanove može obavljati
poslove na projektu iz stavka 1. ovoga članka u skladu sa zakonskim odredbama.


VI. UČENICI

UPIS UČENIKA

Članak 127.
Škola upisuje učenike u prvi razred na temelju natječaja u skladu s odlukom o upisu.


DOBNA GRANICA ZA UPIS

Članak 128.
(1) U prvi razred škole upisuju se redoviti učenici u dobi do 17 godina života.
(2) U prvi razred mogu se upisati i učenici u dobi do 18 godina života uz odobrenje
 Školskog odbora, a učenici stariji od 18 godina uz odobrenje Ministarstva znanosti i
 obrazovanja.

NATJEČAJ I IZBOR KANDIDATA

Članak 129.
(1) Natječaj za upis u prvi razred i u Učenički dom Škola objavljuje na svojim mrežnim
 stranicama i oglasnim pločama te mrežnim stranicama i oglasnim pločama Osnivača,
 a sadržaj natječaja propisuje se odlukom o upisu.
(2) Prijave i upis u prve razrede u Školi provode se putem Nacionalnog informacijskog
sustava prijava i upisa u srednje škole.


PRIZNAVANJE INOZEMNE OBRAZOVNE ISPRAVE RADI NASTAVKA OBRAZOVANJA U ŠKOLI

Članak 130.
(1) Učenik koji je završio osnovno ili je pohađao srednje obrazovanje u inozemstvu,
 može u Školi nastaviti obrazovanje na temelju rješenja o priznavanju inozemne
 obrazovne isprave radi nastavka obrazovanja.
(2) Učenik iz stavka 1. ovoga članka koji želi u Školi nastaviti obrazovanje, dužan je za
 priznavanje inozemne obrazovne isprave i nastavak obrazovanja podnijeti
 obrazloženi i dopušteni zahtjev.
(3) Pod dopuštenim zahtjevom iz stavka 2. ovoga članka smatra se zahtjev uz kojega
je podnositelj dostavio:
1. ispravu kojom dokazuje inozemno obrazovanje u izvorniku 2. ovjereni prijepis isprave iz točke 1.
 3. ispravu o državljanstvu, osim u slučaju apatrida ili osobe bez državljanstva.
(4) U postupku priznavanja inozemne obrazovne isprave primjenjuju se odredbe
 Zakona o općem upravnom postupku.

[bookmark: br34]
DONOŠENJE RJEŠENJA O PRIZNAVANJU EKVIVALENCIJE I UPISA U ŠKOLU

Članak 131.
(1) O zahtjevu za priznavanje inozemne obrazovne isprave i nastavku obrazovanja u
 Školi odlučuje Nastavničko vijeće rješenjem.
(2) Nastavničko vijeće može pisano ovlastiti nekoga od svojih članova za provođenje
 ispitnog postupka i izradu prijedloga rješenja ili zatražiti mišljenje nadležne Agencije.
(3) Rješenjem iz stavka 1. ovoga članka Nastavničko vijeće može zahtjev odbiti ili
 utvrditi ekvivalenciju inozemne obrazovne isprave, odobriti nastavak obrazovanja
 u Školi i upis u odgovarajući razred.

PRIJELAZ UČENIKA

Članak 132.
(1) Na zahtjev učenika odnosno roditelja ili skrbnika učenik druge škole koja ostvaruje
 isti obrazovni program može prijeći i nastaviti obrazovanje u ovoj školi.
(2) O zahtjevu iz stavka 1. ovoga članka odlučuje Nastavničko vijeće.

PROMJENA PROGRAMA

Članak 133.
(1) Učenik može promijeniti upisani obrazovni program.
(2) O zahtjevu učenika odnosno roditelja ili skrbnika za promjenom upisanog
 obrazovnog programa odlučuje Nastavničko vijeće.
(3) Odlukom iz stavka 2. ovoga članka utvrđuju se razlikovni i dopunski ispiti, njihov
       sadržaj te način i rokovi polaganja ispita.

PRIJEPIS OCJENA

Članak 134.
(1) Kada je Škola upisala učenika druge škole prema članku 132. i 133. ovoga Statuta,
 izvijestit će drugu školu o obavljenom upisu.
(2) Škola iz koje učenik dolazi izdaje prijepis ocjena, a ispisuje učenika u roku od sedam
dana od dana primitka obavijesti o upisu učenika u drugu školu.


PREKID I NASTAVAK OBRAZOVANJA

Članak 135.
(1) Učenik koji je prekinuo obrazovanje, može se upisati u Školu samo ako od kraja
 školske godine u kojoj je prekinuo obrazovanje do početka školske godine u kojoj
 nastavlja obrazovanje nije proteklo više od dvije školske godine.
(2) O zahtjevu učenika za upis u Školi prema stavku 1. ovoga članka odlučuje
 Nastavničko vijeće.
(3) Iznimno od stavka 1. ovog članka, Škola može upisati učenika i ako je od prekida
obrazovanja prošlo više od dvije školske godine, uz suglasnost Ministarstva.



[bookmark: br35]PRESTANAK STATUSA UČENIKA U ŠKOLI – UČENIČKOM DOMU

Članak 136. 
(1) Učeniku prestaje status redovitog učenika:
- na kraju školske godine u kojoj je završio srednje obrazovanje,
- kada se ispiše iz Škole,
- kada se ne upiše u sljedeći razred u skladu s odredbom članka 79. Zakona o
 odgoju i obrazovanju u osnovnoj i srednjoj školi
(2) Učeniku koji je završio zadnji razred upisanoga obrazovnog programa, ali nije
 položio državnu maturu, odnosno nije izradio i obranio završni rad, status
 redovitog učenika prestaje godinu dana nakon završetka školske godine u kojoj
     Je završio zadnji razred upisanoga obrazovnog programa.


     Članak 137.
Učeniku prestaje status korisnika u Učeničkom domu:
	- gubitkom statusa redovnog učenika,
	- raskidom ugovora o smještaju u Učeničkom domu,
	- isključenjem iz Doma.


PRAVA I OBVEZE UČENIKA U ŠKOLI

Članak 138.
(1) Učenik ima pravo:
- na obaviještenost o pitanjima koja se na njega odnose
- na savjet i pomoć u rješavanju problema sukladno njegovom najboljem interesu
- na uvažanje njegovog mišljenja - na pomoć drugih učenika Škole
- na pritužbu koju može predati nastavnicima, ravnatelju ili školskim tijelima
- sudjelovati u radu Vijeća učenika te u izradi i provedbi Kućnog reda
- predlagati poboljšanje odgojno-obrazovnog procesa i odgojno-obrazovnog rada.

(2) Učenik je obvezan:
- pohađati obvezni dio programa i druge oblike obrazovnog rada koje je izabrao
- pridržavati se pravila Kućnog reda
- ispunjavati upute nastavnika, stručnih suradnika i ravnatelja i drugih zaposlenika
  Škole, a koje su u skladu s propisima i općim aktima škole
 - čuvati udžbenike i druga obrazovna i nastavna sredstva.


PRAVA I OBVEZE UČENIKA U DOMU

Članak 139. 
(1) Učenik ima pravo:
- na obaviještenost o pitanjima koja se na njega odnose,
- na savjet i pomoć u rješavanju problema sukladno njegovom najboljem interesu,
- na uvažanje njegovog mišljenja,
- na pomoć drugih učenika Doma,
- na pritužbu koju može predati odgajateljima, ravnatelju ili školskim tijelima,
- predlagati poboljšanje odgojno-obrazovnog procesa i odgojno-obrazovnog rada,
- pravo na odgovarajući smještaj i prehranu,
- pravo na pomoć pri učenju,

[bookmark: br36] - pravo na davanje prijedloga za osnutak sekcija i drugih oblika kulturno-
 umjetničkog, sportskog i tehničkog sadržaja, te prema svojim interesima,
 sklonostima i sposobnostima sudjelovanje u ostalim slobodnim aktivnostima.
(2) Učenik je obvezan:
- pohađati obvezni dio programa i druge oblike obrazovnog rada koje je izabrao,
- pridržavati se pravila Kućnog reda,
- ispunjavati upute odgajatelja, stručnih suradnika i ravnatelja i drugih zaposlenika
 Škole, a koje su u skladu s propisima i općim aktima škole,
 - savjesno izvršavati svoje obveze,
- sudjelovati u radu domskih sekcija, 
- sudjelovati u promidžbi Doma,
- njegovati i promicati tolerantne odnose među učenicima, odgajateljima i drugim
radnicima Doma,
- ponašati se pristojno, paziti na dostojanstvo, čuvati svoj osobni ugled, ugled
ostalih i Doma u cjelini,
- čuvati imovinu Doma, drugih učenika i radnika Doma,
- poštovati pravila domskog života i rada i pridržavati se odredaba Kućnog reda,
 Statuta i drugih akata te odluka Doma.


IZOSTANCI UČENIKA

Članak 140.
(1) Opravdanim izostankom učenika s nastave smatra se izostanak za koji je razredniku, najkasnije drugi dan od dolaska učenika u Školu, dostavljena liječnička potvrda ili potvrda nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi. O razlogu izostanka roditelj odnosno skrbnik obvezan je izvijestiti razrednika najkasnije drugi dan od izostanka učenika u pravilu putem e-Dnevnika.
(2) Ukoliko roditelj odnosno skrbnik učenika nije u mogućnosti izostanke opravdati putem 
      e-Dnevnika, isto je dužan učiniti neposredno u Školi.

(3) Opravdanim izostankom s nastave smatra se i izostanak za koji je roditelj odnosno skrbnik pravodobno podnio zahtjev za odobrenje izostanka, a kojeg može odobriti:
- nastavnik za izostanak tijekom svog nastavnog sata
- razrednik za izostanak do 3 (pojedinačna ili uzastopna) radna dana
- ravnatelj za izostanak do 7 (uzastopnih) radnih dana
- Nastavničko vijeće za izostanak do 15 (uzastopnih) radnih dana.
(4) Roditelj odnosno skrbnik može više puta godišnje opravdati izostanak učenika za koji nije pravodobno podnesen zahtjev sukladno stavku 3. ovoga članka u trajanju do tri radna dana.
(5) Opravdanost izostanka s nastave zbog zdravstvenih razloga u trajanju duljem od 
     tri radna dana uzastopno dokazuje se liječničkom potvrdom.


IZVJEŠĆIVANJE O IZOSTANCIMA UČENIKA

Članak 141.
(1) Ako učenik ne dolazi redovito na nastavu ili ne izvršava druge školske obveze,
 razrednik će zatražiti od roditelja ili skrbnika objašnjenje o razlozima učenikovog
 neizvršavanja obveza.
(2) O učenicima koji ne pohađaju školu ili je ne pohađaju redovito, ravnatelj je dužan
izvijestiti pravobranitelja za djecu i centar za socijalnu skrb.




[bookmark: br37]OCJENJIVANJE UČENIKA

Članak 142.
(1) Redovni učenik Škole prati se i ocjenjuje tijekom nastave.
(2) Na osnovi praćenja i vrednovanja tijekom nastavne godine zaključnu ocjenu iz
 nastavnog predmeta utvrđuje nastavnik nastavnog predmeta, a ocjenu iz vladanja
 Razredno vijeće na prijedlog razrednika.
(3) Uspjeh učenika i zaključna ocjena za svaki nastavni predmet utvrđuje se javno u
razrednom odjelu, odnosno obrazovnoj skupini na kraju nastavne godine.


POLAGANJE ISPITA

Članak 143.
(1) Učenik, roditelj ili skrbnik učenika koji nije zadovoljan zaključenom ocjenom
 učenika iz pojedinog nastavnog predmeta, ima pravo u roku do dva dana od dana
 završetka nastavne godine podnijeti zahtjev Nastavničkom vijeću za polaganjem
 ispita pred povjerenstvom.
(2) Polaganje ispita iz stavka 1. ovoga članka provodi se u roku do dva dana od dana
podnošenja zahtjeva.
(3) Učenik, roditelj ili skrbnik učenika koji nije zadovoljan ocjenom iz vladanja može u
 roku do dva dana podnijeti pisani zahtjev Nastavničkom vijeću radi preispitivanja
 ocjene. Ocjena Nastavničkog vijeća je konačna.

SASTAV POVJERENSTVA

 Članak 144.
(1) Povjerenstvo iz članka 143. stavka 1. ovoga Statuta ima tri člana:
 - predsjednika (razrednik)
- ispitivača (nastavnik predmeta iz kojega se polaže ispit)
- stalnog člana povjerenstva.
(2) Članove povjerenstva imenuje Nastavničko vijeće.


STRUKTURA ISPITA

Članak 145.
(1) Ispit se sastoji od pisanog i usmenog dijela ovisno o nastavnom predmetu.
(2) Iz kojih će se predmeta polagati pisani i usmeni ispit, a iz kojih samo usmeni ispit,
 određuje Nastavničko vijeće.


TRAJANJE ISPITA

 Članak 146.
(1) Pisani dio ispita traje najdulje 90 minuta.
(2) Usmeni dio ispita traje najdulje 30 minuta.



[bookmark: br38]
ISPITNA PITANJA

 Članak 147.
(1) Pitanja na pisanom dijelu ispita utvrđuje povjerenstvo.
(2) Pitanja na usmenom dijelu ispita mogu pored ispitivača postavljati i drugi članovi
 povjerenstva.


UTVRĐIVANJE OCJENE

Članak 148. 
(1) Na kraju ispita povjerenstvo utvrđuje ocjenu.
(2) Ocjena povjerenstva ne može biti niža od zaključne ocjene protiv koje je podnesen
zahtjev za polaganjem ispita.
(3) Članovi povjerenstva donose ocjenu većinom glasova.
(4) Donesenu ocjenu predsjednik povjerenstva dužan je učeniku neposredno priopćiti.


ZAPISNIK O ISPITU

Članak 149.
(1) O tijeku ispita vodi se zapisnik.
(2) Zapisnik se vodi za svakoga učenika koji je pristupio ispitu.
(3) Zapisnik vodi stalni član povjerenstva, a potpisuju ga svi članovi povjerenstva.

SADRŽAJ ZAPISNIKA

Članak 150.
(1) U zapisnik se upisuje dan i vrijeme održavanja ispita, osobni podatci o učeniku,
 pitanja na pisanom i usmenom dijelu ispita, ocjene iz pisanog i usmenog dijela ispita
 i konačna ocjena.
(2) Zapisniku se prilažu i pisani radovi učenika.
(3) Zapisnici o ispitima i pisani radovi učenika pohranjuju se u pismohrani Škole.


DOPUNSKI NASTAVNI RAD I POPRAVNI ISPIT

Članak 151.
(1) Učenici kojima je na kraju nastavne godine zaključena ocjena nedovoljan iz najviše
dva nastavna predmeta upućuju se na dopunski nastavni rad.
(2) Trajanje dopunskog rada iz st. 1 ovoga članka utvrđuje Nastavničko vijeće po
nastavnim predmetima u skladu sa zakonom.
(3) S dopunskim nastavnim radom započinje se odmah nakon završetka nastavne godine.
(4) Ako se učeniku nakon završetka dopunskog nastavnog rada ne utvrdi prolazna ocjena,
 učenik se upućuje na polaganje popravnog ispita pred ispitnim povjerenstvom.
(5) Članove ispitnog povjerenstva imenuje ravnatelj.
(6) Popravni ispiti održavaju se najkasnije do 25. kolovoza tekuće godine.
(7) Termine održavanja popravnih ispita određuje Nastavničko vijeće te ih Škole
 objavljuje na svojim mrežnim stranicama i oglasnoj ploči.
(8) Na polaganje popravnih ispita primjenjuju se članci 144. do 150. ovoga Statuta.
(9) Učenici koji na kraju nastavne godine imaju ocjenu nedovoljan iz tri ili više nastavnih
 predmeta, upućuju se na ponavljanje razreda. Na ponavljanje razreda upućuje se i
 učenik iz stavka 1. ovoga članka koji nije položio popravne ispite.

PREDMETNI I RAZREDNI ISPIT

Članak 152.
(1) Učenika koji zbog opravdanih razloga nije mogao pohađati nastavu i biti ocijenjen iz
 jednog ili više predmeta, Razredno vijeće upućuje na polaganje predmetnog ili
 razrednog ispita.
(2) Pod opravdanim razlozima iz stavka 1. ovoga članka smatraju se:
 - bolest u dužem trajanju
- izvršavanje obveza prema aktima ovlaštenih državnih tijela
- drugi opravdani razlog koji kao takav ocijeni razredno vijeće.


ROKOVI PREDMETNIH I RAZREDNOG ISPITA

Članak 153.
(1) Predmetni i razredni ispit organiziraju se na kraju nastave ili kasnije ako je to prijeko
 potrebno.
(2) Predmetni i razredni ispit učenik može polagati do početka iduće školske godine.
(3) Rokove polaganja ispita utvrđuje Razredno vijeće.

POLAGANJE PREDMETNIH I RAZREDNOG ISPITA

Članak 154.
(1) Predmetni ispit polaže se pred predmetnim nastavnikom.
(2) Razredni ispit polaže se pred svim predmetnim nastavnicima.
(3) Učenik ne može polagati više od tri predmeta u jednom danu.


DODATNI ROKOVI

Članak 155.
Ako učenik zbog bolesti ili drugog opravdanog razloga ne pristupi popravnom ili 
predmetnom odnosno razrednom ispitu u propisanim rokovima, Škola mu je dužna 
omogućiti polaganje ispita nakon prestanka razloga zbog kojeg nije pristupio ispitu, 
ali ne kasnije od 15. listopada kalendarske godine.


RAZLIKOVNI I DOPUNSKI ISPITI

Članak 156.
(1) Učenici koji se upisuju u Školu iz škola koje imaju program čiji se sadržaji razlikuju,
 dužni su polagati razlikovne i/ili dopunske ispite.
(2) Sadržaj razlikovnih, odnosno dopunskih ispita, te način i rokove polaganja ispita
 određuje Nastavničko vijeće.

Članak 157.
Razlikovne i dopunske ispite polaže i učenik koji je stekao nižu razinu obrazovanja,
kao i učenik koji je završio obrazovni program u trajanju od tri godine, a nastavlja
školovanje u statusu redovnog učenika.


[bookmark: br40]Članak 158.
Razlikovni i dopunski ispiti mogu se polagati u cijelosti ili po godišnjim sadržajima.


DULJE TRAJANJE OBRAZOVANJA

Članak 159.
(1) Učenici koji imaju status kategoriziranog športaša prema odredbama Zakona o
 športu, daroviti učenici u umjetničkim područjima te učenici koji se pripremaju za
 međunarodna natjecanja, mogu završiti obrazovanje u Školi pohađanjem nastave ili
 polaganjem ispita u vremenu za polovinu duljem od propisanog trajanja upisanog
 programa.
(2) Uvjete, način i postupak obrazovanja učenika iz stavka 1. ovoga članka utvrđuje
Nastavničko vijeće.


ISPRAVE O USPJEHU

Članak 160.
Učeniku se na završetku svakog razreda izdaje razredna svjedodžba.

POHVALE I NAGRADE

Članak 161.
Učenici koji se ističu u ostvarivanju obrazovnog rada, vladanju te aktivnostima u
Školi i izvan nje ili Domu mogu biti pohvaljeni i nagrađeni.


Članak 162. 
Pohvale su:
- pohvalnice (pisane pohvale), povelje, priznanja, plakete, diplome i sl.
- usmene pohvale
- priznanja u obliku medalja, prigodnih značaka, pokala i sl..


Članak 163. 
(1) Nagrade su:
- knjige, skulpture, umjetničke slike, albumi, fotografije i sl.
- športski rekviziti, alati za rad, pribor za umjetničko stvaranje, glazbeni
 instrumenti i sl.
- novčane nagrade.
(2) Sredstva za nagrade utvrđuju se financijskim planom Škole.


DODJELJIVANJE NAGRADA I POHVALA

Članak 164.
Pohvale i nagrade iz članaka 162. i 163.ovoga Statuta mogu se dodjeljivati
pojedinačno, skupini, razredu i sl.



[bookmark: br41]PREDLAGANJE POHVALA I NAGRADA

Članak 165.
Pohvale i nagrade mogu predlagati učenici, nastavnici, odgajatelji, stručni suradnici, tijela Škole te fizičke i pravne osobe izvan Škole.


TIJELA OVLAŠTENA ZA DODJELJIVANJE NAGRADA I POHVALA

Članak 166. 
(1) Usmenu pohvalu izriče razrednik ili odgajatelj.
(2) Pisanu pohvalu učeniku daje Razredno vijeće, a učeniku u Domu odgajatelj.
(3) Nagrade učeniku dodjeljuje Nastavničko vijeće.


ISPRAVE I EVIDENCIJA

Članak 167.
(1) O dodijeljenoj nagradi učeniku se izdaje i pisana isprava.
(2) O pohvalama i nagradama u Školi se vodi evidencija.

PEDAGOŠKE MJERE ZBOG NEPRIHVATLJIVOG PONAŠANJA U ŠKOLI

Članak 168.
Pedagoške mjere zbog povreda dužnosti, neispunjavanja obveza, nasilničkog ponašanja i drugih neprimjerenih ponašanja učenika su:
-opomena, 
- ukor,
- opomena pred isključenje,
- isključenje iz Škole.

Članak 169.
Pedagoške mjere iz članka 168. izriču se učenicima prema odredbama Zakona o
odgoju i obrazovanju u osnovnoj i srednjoj školi te Pravilnika o kriterijima za
izricanje pedagoških mjera.

Članak 170.
(1) Ako je učeniku izrečena pedagoška mjera opomene, ukora ili opomene pred
 isključenje kao mjera upozorenja, roditelj odnosno skrbnik ima pravo prigovora
 ravnatelju Škole u roku od osam dana od dana primitka odluke o izrečenoj
 pedagoškoj mjeri upozorenja.
(2) Ako je učeniku izrečena pedagoška mjera isključenja iz škole, roditelj odnosno
 skrbnik ima pravo u roku od 15 dana od primitka rješenja o izrečenoj pedagoškoj
 mjeri isključenja iz škole, podnijeti žalbu sukladno odredbama Zakona o odgoju i
 obrazovanju u osnovnoj i srednjoj školi te odredbama Zakona o općem upravnom
 postupku.


[bookmark: br42]
PEDAGOŠKE MJERE ZBOG NEPRIHVATLJIVOG PONAŠANJA U DOMU

Članak 171.
(1) Učenicima koji ne ispunjavaju svoje dužnosti i obveze te se ne pridržavaju Zakona,
 ovog Statuta i drugih općih akata Doma, mogu se izreći pedagoške mjere zbog
 povreda dužnosti, neispunjavanja obveza i nasilničkog ponašanja.
(2) Cilj pedagoških mjera je učeniku ukazati na njegove greške i propuste, nedolično
ponašanje, a radi toga da ih ne bi ponavljao.
(3) Izricanje pedagoških mjera ne smije biti posljedica osvete, niti smije biti u svrhu
 zastrašivanja ili ponižavanja učenika, odnosno povrede njegovog dostojanstva i
 osobnosti.
(4) Pedagoške mjere ne mogu se izreći odgojnoj skupini ili nekolicini učenika, već
samo točno određenom učeniku.

Članak 172.
(1) Pedagoške mjere zbog povreda dužnosti, neispunjavanja obveza i nasilničkog
ponašanja u Domu su:
- opomena, 
- ukor,
- opomena pred isključenje,
- isključenje iz Doma.

Članak 173.
(1) Pedagoške mjere izriču se za tekuću školsku godinu.
(2) Učenik kojemu je izrečena pedagoška mjera isključenja iz Doma ne može se više
upisati u Dom.

(3) Svako izricanje pedagoške mjere temelji se na bilješkama iz pedagoške
 dokumentacije i/ili ostalim službenim bilješkama, a ako je potrebno i na mišljenjima
 drugih nadležnih institucija.
(4) Prije izricanja pedagoške mjere odgojno-obrazovni radnici Doma dužni su
 međusobno se konzultirati, kontaktirati roditelja/skrbnika učenika, a ako je potrebno
 mogu se konzultirati i sa drugim stručnjakom ili nadležnim centrom za socijalnu skrb
 radi upoznavanja osobina i mogućnosti učenika te uklanjanja uzroka koji sprečavaju
 ili otežavaju njegov pravilan razvoj, kako bi se ublažili rizični i pojačali zaštitni
 čimbenici u razvoju učenika.

Članak 174. 
Pedagošku mjeru OPOMENU izriče odgajatelj zbog:
- nemarnog odnosa prema učeničkim obvezama,
- ometanja odgojno-obrazovnog rada (npr. izazivanje nereda, stvaranje buke),
- povrede učeničkih obveza iz članka 139. ovog Statuta,
- nedopuštenog korištenja informacijsko-komunikacijskih uređaja tijekom
 odgojno-obrazovnog rada,
- poticanja drugih učenika na neprihvatljiva ponašanja,
- uznemiravanja učenika ili radnika doma, koja izazivaju nelagodu u drugih
 osoba, nakon što je učenik upozoren,
- lakšeg kršenja odredbi Kućnog reda.

Članak 175. 
Pedagošku mjeru UKOR izriče Nastavničko vijeće zbog:
 - učestalih neopravdanih izostanaka iz škole i Doma,
 - duljeg nemarnog odnosa prema učeničkim obvezama,
[bookmark: br43]- ponavljanje prekršaja radi kojeg je izrečena mjera opomene,
- izazivanje sukoba među učenicima,
- drskog ponašanja prema odgajatelju, radniku Doma, drugom učeniku ili stranci
nazočnoj u Domu,
- oštećivanja domske ili privatne imovine učenika, radnika Doma ili stranke
 nazočne u Domu,
- neetično korištenje i zlouporaba računala i interneta,
- povreda dostojanstva druge osobe omalovažavanjem, vrijeđanjem ili širenjem
neistina i glasina o drugom učeniku ili radniku Doma,
- unošenja ili konzumiranja alkohola i psihoaktivnih sredstava u prostor Doma,
- prikrivanja nasilnih oblika ponašanja,
- udaranja, sudjelovanja u tučnjavi i drugih ponašanja koja mogu ugroziti
 sigurnost učenika ili radnika Doma, ali bez težih posljedica,
- klađenja ili kockanja u prostorima Doma,
- prisvajanja tuđe stvari,
- dovođenja ili pomaganja prilikom dolaska neovlaštenim osobama koje su
 nanijele štetu osobama ili imovini u prostoru Doma,
- težeg kršenja odredbi Kućnog reda.

Članak 176.
Pedagošku mjeru OPOMENU PRED ISKLJUČENJE izriče Nastavničko vijeće zbog:
 - ponavljanja prekršaja radi kojeg je izrečena mjera ukora ili opomene,
 - težeg i duljeg nemarnog odnosa prema učeničkim obvezama,
 - nanošenja štete na imovini Doma ili privatnoj imovini,

 - nedoličnog ponašanja prema učeniku, radniku Doma ili stranci nazočnoj u Domu,
- ugrožavanje sigurnosti ili tjelesnog integriteta učenika, radnika Doma ili stranke
nazočne u Domu,
- krađe tuđe stvari,
- poticanja grupnog govora mržnje ili nasilnog ponašanja koje nije rezultiralo
 težim posljedicama,
- unošenja opasnih predmeta u prostor Doma,
- prisile drugog učenika na neprihvatljivo ponašanje ili iznudu drugog učenika
(npr. iznuđivanje novca),
- uživanja alkohola ili psihoaktivnih sredstava, njihova unošenja u Dom i
 nagovaranje drugih na trošenje,
- teškog kršenja odredbi Kućnog reda.

Članak 177.
(1) Pedagošku mjeru ISKLJUČENJE IZ DOMA izriče ravnatelj zbog:
 - ponavljanja prekršaja zbog kojih su izrečene mjere opomena pred isključenje, ukor,
 odnosno opomena,
- organiziranja ili izazivanja tuče, odnosno fizičkog napada na drugog učenika, radnika
 Doma ili drugih osoba, odnosno nasilnog ponašanja koje je rezultiralo teškim
 emocionalnim ili fizičkim posljedicama za drugu osobu,
- krivotvorenja pisane ili elektroničke službene dokumentacije Doma,
- uništavanja službene dokumentacije Doma,
- objavljivanja materijala elektroničkim ili drugim putem, a koji za posljedicu imaju
povredu ugleda, časti i dostojanstva druge osobe,
- teške krađe, odnosno krađe počinjene na opasan ili drzak način
[bookmark: br44]- obijanjem, provaljivanjem ili svladavanjem prepreka da se dođe do stvari
- ugrožavanja sigurnosti učenika ili radnika Doma korištenjem opasnih predmeta u
prostoru Doma.
(2) Do donošenja odluke o izricanju pedagoške mjere ravnatelj može rješenjem
 privremeno udaljiti učenika iz Doma, ali ne duže od osam dana, o čemu je dužan
 pisanim putem izvijestiti roditelja/skrbnik i nadležni centar za socijalnu skrb.
(3) Protiv rješenja o privremenom udaljenju ne može se izjaviti žalba, već se može
 pokrenuti upravni spor tužbom kod nadležnog upravnog suda u roku od 30 dana od
 dana dostave rješenja.
(4) Nakon donošenja odluke o izricanju pedagoške mjere, rješenje o privremenom
 udaljenju će se ukinuti.

Članak 178.
(1) Postupak za izricanje pedagoške mjere opomene, ukora i opomene pred isključenje
 provodi odgajatelj učenika, a za isključenja iz Doma Povjerenstvo.
(2) Povjerenstvo se sastoji od tri (3) člana, koje iz reda Nastavničkog vijeća imenuje
 ravnatelj.
(3) U Povjerenstvo se u pravilu imenuje odgajatelj učenika.

Članak 179.
(1) Prije donošenja pedagoške mjere sprečavanja, naročito isključenja iz Doma, učenik
 se mora saslušati, a činjenično stanje u potpunosti utvrditi.
(2) Učeniku se mora omogućiti savjetovanje s odgojno-obrazovnim radnikom te
 izjašnjavanje o činjenicama i okolnostima koje su važne za donošenje odluke o
 opravdanosti izricanja pedagoške mjere.
(3) Mjera se može izreći i bez izjašnjavanja učenika ako se učenik bez opravdanog
 razloga ne odazove pozivu odgajatelja ili druge ovlaštene osobe ili izričito izjavi da
 se ne želi očitovati.

Članak 180.
(1) Učeniku kojemu je već izrečena pedagoška mjera opomene ili ukora, ponavlja se
 prethodno izrečena pedagoška mjera u slučaju neprihvatljivog ponašanja, manje ili
 iste težine, za koje mu još nije izrečena pedagoška mjera. Ista pedagoška mjera može
 se izreći najviše dva puta tijekom školske godine.
(2) U slučaju da se učenik ponovno neprihvatljivo ponaša, izriče se pedagoška mjera
 sljedeće težine.

Članak 181.
U postupku izricanja pedagoških mjera mora se voditi računa o dobi učenika,
njegovoj psihofizičkoj razvijenosti i individualnim osobinama, ranijem ponašanju,
okolnostima koje utječu na učenikov razvoj, okolnostima u kojima se neprihvatljivo
ponašanje dogodilo te drugim okolnostima.

Članak 182. 
(1) Postupak za isključenje učenika iz Doma je hitan.
(2) Opomena i ukor moraju se izreći najkasnije u roku od 15 dana od dana saznanja za
 neprihvatljivo ponašanje učenika zbog kojeg se izriče.
(3) Pedagoška mjera opomene pred isključenje iz Doma mora se izreći najkasnije u roku
 od 30 dana od dana saznanja za neprihvatljivo ponašanje učenika zbog kojeg se
 izriče.
(4) Pedagoška mjera isključenje iz Doma mora se izreći najkasnije u roku od 60 dana od
 dana saznanja za neprihvatljivo ponašanje učenika.
(5) Ako je učenik rješenjem privremeno udaljen iz Doma, pedagoška mjera mora se
 izreći u roku od 8 dana.


[bookmark: br45]Članak 183.
(1) Postupak radi izricanja pedagoške mjere provodi se javno, osim u slučaju kad se iz
 opravdanih razloga ili čuvanja profesionalne tajne i zaštite osobnih podataka isključi
 javnost.
(2) Roditelj/skrbnik mora biti informiran o neprihvatljivom ponašanju učenika, načinu
 prikupljanja informacija, prikupljenim informacijama koje su važne za donošenje
 odluke o izricanju pedagoške mjere.
(3) Mjera se može izreći i bez informiranja roditelja iz stavka 1. ovog članka ako se
roditelj/skrbnik ne odazove ni pisanom pozivu na razgovor.

Članak 184.
(1) Povjerenstvo za provođenje postupka izricanja mjera isključenja iz Doma dužno je
u tijeku postupka:
- pročitati prijedlog podnositelja,
 - saslušati učenika, osim u slučaju iz stavka 3. članka 179. ovog Statuta,
 - utvrditi u potpunosti činjenično stanje te nastojati u suradnji s roditeljima/
 skrbnikom, odgojnom skupinom i drugima otkloniti uzroke učenikova ponašanja i
 spriječiti neželjene posljedice pogrešnog ponašanja učenika.
(2) O raspravi se vodi zapisnik.
(3) Povjerenstvo utvrđuje prijedlog usuglašavanjem. Ukoliko se ne postigne suglasnost,
 prijedlog se utvrđuje većinom glasova.
(4) Član Povjerenstva koji nije suglasan s prijedlogom ima pravo na izdvojeno mišljenje
koje se unosi u zapisnik.
(5) Povjerenstvo prijedlog pedagoške mjere s kompletnom dokumentacijom dostavlja
 ravnatelju Škole.

Članak 185.
(1) Odluka o izrečenoj pedagoškoj mjeri dostavlja se učeniku i njegovom roditelju ili
skrbniku.
(2) Pedagoške mjere opomene, ukora i opomene pred isključenje su mjere upozorenja
 koje se ne izriču u upravnom postupku.
(3) Protiv izrečene pedagoške mjere opomene, ukora i opomene pred isključenje,
 punoljetni učenik, njegov roditelj ili skrbnik može podnijeti prigovor voditelju Doma
 roku od 8 dana od dana izricanja.
(4) Protiv rješenja ravnatelja o izricanju pedagoške mjere isključenja iz Doma, učenik,
 njegov roditelj ili skrbnik ima pravo izjaviti žalbu Ministarstvu znanosti i
 obrazovanja u roku od 8 dana od dana dostave pisanog rješenja.

Članak 186.
(1) Prigovor, odnosno žalba odgađa izvršenje donesene mjere.
(2) Tijelo koje rješava o prigovoru dužno je provesti postupak i donijeti odluku u roku od
 trideset (30) dana od dana primitka prigovora.
(3) Tijelo koje rješava o prigovoru može prigovor odbaciti ako je prigovor nedopušten,
 nepravodoban i izjavljen od neovlaštene osobe.
(4) Ako je prigovor dopušten, pravodoban i izjavljen od ovlaštene osobe prigovor se
 može odbiti, izrečenu mjeru poništiti ili zamijeniti blažom mjerom.
(5) Odluka tijela po prigovoru je konačna.
(6) Tijelo koje rješava o žalbi protiv rješenja o izrečenoj mjeri iz članka 177. stavak 1.
 postupa i odlučuje sukladno Zakonu o općem upravnom postupku.

[bookmark: br46]
VII. TIJELA RAZREDNOG ODJELA I VIJEĆE UČENIKA

TIJELA RAZREDNOG ODJELA

Članak 187.
(1) Učenici razrednog odjela na početku nastavne godine iz svojih redova biraju
 predsjednika, zamjenika predsjednika i blagajnika razrednog odjela za tekuću
 školsku godinu.
(2) Za predsjednika, zamjenika predsjednika i blagajnika razrednog odjela izabrani su
 učenici koji su dobili najveći broj glasova nazočnih učenika.
(3) Glasovanje je javno, dizanjem ruku.
(4) Postupkom izbora predsjednika, zamjenika predsjednika i blagajnika razrednog
 odjela rukovodi razrednik.

PREDSJEDNIK RAZREDNOG ODJELA

Članak 188.
Predsjednik razrednog odjela predstavlja razredni odjel, štiti i promiče interese učenika
 razrednog odjela u Školi. Zamjenik predsjednika razrednog odjela zamjenjuje
 predsjednika u slučaju njegove spriječenosti ili izočnosti.


VIJEĆE UČENIKA

Članak 189.
(1) Svi predsjednici razrednih odjela čine Vijeće učenika Škole.
(2) Konstituirajuću sjednicu Vijeća učenika saziva ravnatelj. Ravnatelj rukovodi radom
 konstituirajuće sjednice do izbora predsjednika i zamjenika predsjednika Vijeća
 učenika.

(3) Članovi Vijeća učenika Škole između sebe biraju predsjednika Vijeća učenika Škole.
(4) Za predsjednika i zamjenika predsjednika Vijeća učenika izabran je učenik koji je
 dobio najveći broj glasova nazočnih članova.
(5) Glasovanje je javno, dizanjem ruku.
(6) O izboru predsjednika Vijeća učenika Škole vodi se zapisnik.


OVLASTI VIJEĆA UČENIKA

Članak 190. 
Vijeće učenika:
- priprema i daje prijedloge tijelima Škole o pitanjima važnim za učenike, njihov
rad i rezultate u obrazovanju
- izvješćuje pravobranitelja za djecu o problemima učenika
- predlaže osnivanje učeničkih klubova i udruga
- predlaže mjere poboljšanja uvjeta rada u Školi
- raspravlja kod donošenja Kućnog reda
- pomaže učenicima u izvršenju školskih i izvanškolskih obveza
- skrbi o socijalnoj i zdravstvenoj zaštiti učenika
- predlaže kandidate za općinski, gradski i županijski savjet mladih
- obavlja druge poslove određene ovim Statutom i drugim općim aktima.



[bookmark: br47]NAZOČNOST NA SJEDNICAMA ŠKOLSKIH TIJELA

Članak 191.

(1) Predstavnik Vijeća učenika sudjeluje u radu školskih tijela kada se odlučuje o
pravima i obvezama učenika, bez prava odlučivanja.
(2) Školski odbor, razredno i Nastavničko vijeće dužni su pozvati predstavnika Vijeća
učenika na sjednicu na kojoj raspravljaju o pravima i obvezama učenika.



VIII. RODITELJI I SKRBNICI

STATUS RODITELJA

Članak 192.
(1) Radi što uspješnijeg ostvarivanja odgojno-obrazovne djelatnosti Škola surađuje s
 roditeljima ili skrbnicima učenika putem roditeljskih sastanaka i izvješćivanjem
 roditelja i skrbnika o učenikovim postignućima te pedagoškim mjerama.
(2) Roditelji odnosno skrbnici odgovorni su za učenikovo redovito pohađanje nastave.
(3) Školska tijela obvezna su permanentno upoznavati roditelja i skrbnika sa svim
 sadržajima obuhvaćenim nastavnim planom i programom i školskim kurikulumom
 objavljenim na školskim mrežnim stranicama, obveznim i izbornim nastavnim
 predmetima, međupredmetima i/ili interdisciplinarnim i posebnim programima.
(4) Za sudjelovanje učenika u nekom od sadržaja iz stavka 3. ovog članka roditelji daju
 suglasnost.
(5) Za sudjelovanje učenika u izbornim i fakultativnim predmetima, modulima,
 programima i projektima i odlazak učenika na izlet, ekskurziju i druge aktivnosti izvan
 područja poslovanja škole roditelj ili skrbnik daje pisanu suglasnost.

RODITELJSKI SASTANCI

Članak 193.
(1) Škola saziva opće, razredne i roditeljske sastanke razrednog odjela.
(2) Opći i razredni roditeljski sastanci sazivaju se prema potrebi.
(3) Roditeljski sastanci razrednog odjela sazivaju se tijekom nastavne godine.


ODGOVORNOST RODITELJA

Članak 194.
(1) Roditelji odnosno skrbnici učenika dužni su brinuti se da učenik redovito izvršava obveze
      te su dužni izostanke učenika opravdati u skladu s člankom 140. Statuta.
(2) Ako roditelj ili skrbnik učenika učestalo zanemaruje obveze iz stavka 1. ovog članka,
    Škola će o tome obavijestiti nadležno upravno tijelo Osnivača i nadležnu ustanovu
    socijalne skrbi.


NADOKNADA ŠTETE

Članak 195.
Roditelji odnosno skrbnici obvezni su Školi nadoknaditi štetu koju učenik učini za
vrijeme boravka u Školi ili Domu, na izletu ili ekskurziji u skladu s općim propisima
obveznog prava.


[bookmark: br48]OBVEZE RODITELJA

Članak 196.
(1) Roditelji odnosno skrbnici dužni su ispunjavati svoje obveze prema Školi koje se
 odnose na ostvarivanje nastavnog plana i programa. Ostale obveze roditelji odnosno
 skrbnici mogu preuzimati u dogovoru sa Školom.
(2) U skladu s aktima Školskog odbora i ravnatelja i svojim interesima roditelji sudjeluju
 u osiguranju sredstava koja se odnose na troškove:
- popravka knjiga oštećenih za vrijeme posudbe 
- školskih izleta i ekskurzija
- kinopredstava
- kazališnih predstava
- priredaba i natjecanja
- rada učeničkih klubova i društava.


VIJEĆE RODITELJA

Članak 197.
(1) U Školi se utemeljuje Vijeće roditelja.
(2) Vijeće roditelja čine predstavnici roditelja učenika Škole.

IZBOR ČLANOVA

Članak 198.
(1) Roditelji učenika na početku školske godine na prvom sastanku razrednog odjela iz
 svojih redova biraju za tekuću školsku godinu jednog predstavnika u vijeće roditelja
 Škole.
(2) Za predstavnika roditelja učenika razrednog odjela u Vijeće roditelja izabran je
 roditelj koji je dobio najveći broj glasova nazočnih roditelja.


(3) Glasovanje je javno, dizanjem ruku.
(4) Postupkom izbora predstavnika razrednog odjela u Vijeće roditelja rukovodi
razrednik.


KONSTITUIRANJE VIJEĆA RODITELJA

Članak 199.
(1) Zapisnik o izboru predstavnika razrednog odjela u vijeće roditelja s imenom izabranog
 roditelja razrednici su dužni u roku do tri dana od dana izbora dostaviti ravnatelju.
(2) Ravnatelj saziva konstituirajuću sjednicu vijeća roditelja i njome rukovodi do izbora
 predsjednika i zamjenika predsjednika vijeća roditelja.
(3) Na konstituirajućoj sjednici potvrđuje se mandat izabranih članova vijeća roditelja i
 bira predsjednik i zamjenik predsjednika vijeća roditelja.
(4) Za predsjednika i zamjenika predsjednika izabran je roditelj koji je dobio najveći broj
glasova nazočnih članova.
(5) Glasovanje je javno, dizanjem ruku.




[bookmark: br49]OVLASTI VIJEĆA RODITELJA

Članak 200.
Vijeće roditelja raspravlja o pitanjima značajnim za život i rad Škole te daje mišljenja 
i prijedloge:
- u svezi s donošenjem i provođenjem školskog kurikuluma i godišnjeg plana i
  programa rada, Etičkog kodeksa i Kućnog reda
- u svezi s radnim vremenom Škole, početkom i završetkom nastave te drugim
  oblicima odgojno-obrazovnog rada
- u svezi s organiziranjem izleta, ekskurzija, sportskih natjecanja i kulturnih
 manifestacija
- u svezi s vladanjem i ponašanjem učenika u Školi i izvan nje
- u svezi s osnivanjem i djelatnosti učeničkih udruga te sudjelovanjem učenika u
 njihovu radu
- u svezi s pritužbama na odgojno-obrazovni rad
- u svezi s unaprjeđenjem odgojno-obrazovnog rada, uspjehom učenika u radu,
 izvanškolskim i izvannastavnim aktivnostima te
- obavlja druge poslove prema odredbama ovoga Statuta i drugih općih akata
 Škole.

IX. JAVNOST RADA


OBILJEŽJE JAVNOSTI RADA

Članak 201.
Rad Škole i njezinih tijela je javan. Javnost rada ostvaruje se osobito:
 - izvješćivanjem roditelja, učenika, građana i pravnih osoba o uvjetima i načinu
 pružanja usluga
- davanjem pravodobne obavijesti roditeljima, građanima i pravnim osobama, na
njihov zahtjev, o uvjetima i načinu pružanja usluga
- obavijestima o sjednicama ili sastancima upravnog tijela i školskih vijeća te
 mogućnostima neposrednog uvida u njihov rad
- obavijesti o broju osoba kojima se istovremeno osigurava neposredan uvid u rad
školskih tijela
- pravodobnom davanju obavijesti i uvidom u odgovarajuću dokumentaciju
sredstvima javnog informiranja
- obavješćivanjem sredstava javnog informiranja o održavanju znanstvenih i
stručnih skupova u Školi i omogućavanja nazočnosti na skupovima
- objavljivanjem općih i pojedinačnih akata koji su u svezi s djelatnošću Škole.



X. POSLOVNA TAJNA


STRUKTURA POSLOVNE TAJNE

Članak 202.
Poslovnom tajnom smatraju se osobito:
- podatci sadržani u molbama, zahtjevima i prijedlozima učenika, roditelja,
drugih građana i pravnih osoba upućenih Školi

[bookmark: br50]- osobni podatci o učenicima, roditeljima i radnicima Škole
- podatci sadržani u prilozima uz molbe, žalbe, zahtjeve i prijedloge
- podatci o poslovnim rezultatima
- podatci koji su kao poslovna tajna određeni zakonom i drugim propisima ili koje
kao takve odredi ravnatelj.


ČUVANJE POSLOVNE TAJNE

Članak 203.
(1) Podatke i isprave koje se smatraju poslovnom tajnom, dužni su čuvati svi radnici, bez
obzira na koji su način saznali za te podatke ili isprave.
(2) Obveza čuvanja poslovne tajne obvezuje radnike i nakon prestanka rada u Školi.
(3) Obveza čuvanja poslovne tajne ne odnosi se na davanje podataka u sudskom i
 upravnom postupku.

XI. ZAŠTITA OSOBNIH PODATAKA


PRIKUPLJANJE I OBRADA OSOBNIH PODATAKA

Članak 204.
(1) U Školi se osobni podatci fizičkih osoba prikupljaju radi ispunjenja zakonskih obveza,
 u svrhu zadaća od javnog interesa i svih javnih obveza škole.
(2) U Školi će se osobni podatci obrađivati uz uvjete propisane zakonom i u svrhu za koju
 je ispitanik dao privolu.
(3) Osobni podatci će se u Školi obrađivati zakonito i pošteno.


ZABRANA PRIKUPLJANJA I OBRADE OSOBNIH PODATAKA

Članak 205.
(1) Svakome je u Školi zabranjena obrada osobnih podataka koji otkrivaju rasno ili etničko
 podrijetlo, politička mišljenja, vjerska ili filozofska uvjerenja ili članstvo u sindikatu
 te obrada genetskih podataka, biometrijskih podataka u svrhu jedinstvene
 identifikacije pojedinca, podataka koji se odnose na zdravlje ili podataka o spolnom
 životu ili seksualnoj orijentaciji pojedinca.
(2) Iznimno od stavka 1. ovoga članka obrada osobnih podataka je dopuštena ako je:
 a) ispitanik dao izričitu privolu za obradu tih osobnih podataka za jednu ili više
 određenih svrha;
b) obrada nužna za potrebe izvršavanja obveza i ostvarivanja posebnih prava Škole
 ili ispitanika u području radnog prava i prava o socijalnoj sigurnosti te socijalnoj
 zaštiti u mjeri u kojoj je to odobreno u okviru pozitivnog prava ili kolektivnog
 ugovora;
c) obrada nužna za zaštitu životno važnih interesa ispitanika ili drugog pojedinca ako
ispitanik fizički ili pravno nije u mogućnosti dati privolu;
d) obrada u svezi s osobnim podatcima za koje je očito da ih je objavio ispitanik.


[bookmark: br51][image: image3]LUŽBENIK ZA ZAŠTITU PODATAKA

Članak 206.
(1) Kada ravnatelj procijeni da postoji potreba za redovnom zaštitom osobnih podataka,
on treba osigurati zaštitu radom službenika za zaštitu podataka.
(2) Ravnatelj uređuje poslove službenika za zaštitu podataka sklapanjem ugovora o radu
ili ugovora o djelu.
(3) Kada ne postoji mogućnost uređivanja poslova službenika za zaštitu podataka prema
 stavku 2. ovoga članka, ravnatelj može s drugim pravnim ili fizičkim osobama
 ugovoriti zajedničko obavljanje poslova službenika za zaštitu podataka.

XII. OSTVARIVANJE PRAVA NA PRISTUP INFORMACIJAMA

NAČIN DAVANJA INFORMACIJA

Članak 207.
Škola će omogućiti pristup informacijama koje posjeduje, kojima raspolaže ili koje nadzire:
1. pravodobnim objavljivanjem informacija o svome radu na primjeren i
 dostupan način, odnosno na svojim mrežnim stranicama, oglasnim pločama
 ili u javnim glasilima
2. davanjem informacija korisniku koji je podnio zahtjev na jedan od
sljedećih načina:
- neposrednim davanjem informacije - davanje informacije pisanim putem
- uvidom u pismena i preslikom pismena koje sadrži traženu informaciju
- dostavom preslike pismena koje sadrži traženu informaciju
- na drugi način prikladan za ostvarivanje prava na pristup informaciji.


ZAHTJEV ZA OSTVARIVANJE PRAVA NA PRISTUP INFORMACIJAMA

Članak 208.
(1) Škola će omogućiti pristup informaciji korisniku na temelju njegova pisanog ili
usmenog zahtjeva.
(2) Kada je zahtjev iz stavka 1. podnesen usmeno ili telefonski, o tome će se načiniti
 službena bilješka, a kada je podnesen putem elektronske komunikacije, zabilježit će
 se kao pisani zahtjev.

RJEŠAVANJE ZAHTJEVA

Članak 209.
(1) O zahtjevu korisnika iz članka 208. ovoga statuta odlučit će se najkasnije u roku do 15
 dana od dana podnošenja urednog zahtjeva. Škola će omogućiti svakom korisniku
 pristup traženoj informaciji prema propisima i pod redovnim okolnostima.
(2) Škola će odbiti zahtjev korisnika:
- kada postoje razlozi koji ograničavaju pristup informacijama
- ako postoje razlozi koji ograničavaju informaciju prema testu razmjernosti i
 javnog interesa
- ako se utvrdi da nema osnove za dopunu ili ispravak informacije.
- ako se traži informacija koja nema obilježje informacije prema propisima.
[bookmark: br52](3) Škola će odbaciti zahtjev ako ne posjeduje informaciju i nema saznanja gdje se
informacija nalazi.
(4) O odbijanju ili odbacivanju zahtjeva iz stavka 2. ili 3. ovoga članka odlučuje se
rješenjem.


SLUŽBENIK ZA INFORMIRANJE

Članak 210.
(1) Kada ravnatelj procijeni da postoji stalna potreba za ostvarivanjem prava na pristup
 informacijama, on treba osigurati obavljanje potrebnih poslova od službenika za
 informiranje.
(2) Ravnatelj uređuje obavljanje poslova službenika za informiranje sklapanjem ugovora
o radu, ugovora o djelu, ili ugovora o volontiranju.

52
NADOKNADA

Članak 211.
(1) Kod davanja informacija Škola korisnicima ne naplaćuje upravne pristojbe već samo
nadoknadu stvarnih troškova.
(2) Visinu troškova iz stavka 1. ovoga članka utvrđuje Školski odbor kod donošenja
financijskog plana.


XIII. ZAŠTITA OKOLIŠA I POTROŠAČA

ZAŠTITA OKOLIŠA

Članak 212.
(1) Radnici Škole trebaju svakodnevno osiguravati uvjete za čuvanje i razvoj prirodnih i
 radom stvorenih vrijednosti čovjekova okoliša te sprječavati i otklanjati štetne
 posljedice koje zagađivanjem zraka, tla ili vode, bukom ili na drugi način ugrožavaju
 te vrijednosti ili dovode u opasnost život ili zdravlje ljudi.
(2) Zaštita čovjekova okoliša razumijeva zajedničko djelovanje radnika Škole, učenika i
građana na čijem području Škola djeluje.

OBVEZE NASTAVNIKA I PROGRAMI RADA

Članak 213.
(1) Nastavnici su dužni neprestano prosvjećivati učenike u svezi s čuvanjem i zaštitom
 čovjekova okoliša, odnosno u svezi s obvezama, pravima i zaštitom potrošača.
(2) Program rada Škole u provođenju zaštite čovjekova okoliša i zaštiti potrošača
 sastavni je dio godišnjeg plana i programa rada Škole.


XIV. IMOVINA ŠKOLE I FINANCIJSKO POSLOVANJE

IMOVINA ŠKOLE

Članak 214.
Imovinu Škole čine nekretnine, pokretnine, potraživanja i novac. O imovini Škole
dužni su se skrbiti svi radnici Škole.


[bookmark: br53]FINANCIJSKA SREDSTVA I FINANCIJSKI PLAN

Članak 215.
(1) Za obavljanje djelatnosti Škola osigurava sredstva iz državnog proračuna, proračuna
 jedinica lokalne i područne samouprave, od roditelja učenika, od prodaje roba i
 usluga te donacija.
(2) Prihodi i primitci te rashodi i izdatci utvrđuju se financijskim planom.
(3) Prihode koje ostvari od obavljanja djelatnosti, uplata roditelja, donacija i drugih
 izvora Škola će koristiti za obavljanje i razvoj svoje djelatnosti.

DOBIT I GUBITAK

Članak 216.
(1) Kada škola u obavljanju djelatnosti ostvari dobit ta će se dobit uporabiti za
obavljanje i razvoj djelatnosti.
(2) Ako škola posluje s gubitkom gubitak će se namiriti u skladu s odlukom Osnivača.

XV. ŠKOLSKA VIJEĆA

RAD ŠKOLSKIH VIJEĆA

Članak 217.
(1) Nastavničko vijeće, Razredno vijeće, Vijeće roditelja i Vijeće učenika (u daljem
 tekstu: Vijeće) rade na sjednicama.
(2) Sjednice vijeća održavaju se prema potrebi.
(3) Pravo nazočnosti na sjednici vijeća imaju članovi vijeća, ravnatelj i osobe koje
predsjednik vijeća pozove na sjednicu.


SAZIVANJE I PREDSJEDAVANJE SJEDNICOM

 Članak 218.
(1) Sjednice vijeća saziva i sjednicama predsjedava :
 - Nastavničkog vijeća, ravnatelj
- Razrednog vijeća, razrednik
- Vijeća roditelja, predsjednik Vijeća roditelja ili zamjenik predsjednika
- Vijeća učenika, predsjednik Vijeća učenika.
(2) Kada ovlaštene osobe iz stavka 1. ovoga članka ne mogu sazvati sjednicu ili
 predsjedavati sjednici, ovlaštene su ovlastiti člana vijeća za sazivanje sjednice i
 predsjedavanje sjednicom.


ODRŽAVANJE SJEDNICA

Članak 219.
(1) Predsjedavatelj sjednice na početku sjednice utvrđuje broj nazočnih članova.
(2) Sjednica vijeća može se održati i vijeće može pravovaljano odlučivati ako je na
 sjednici nazočna većina ukupnog broja članova vijeća.



[bookmark: br54]ODLUČIVANJE ŠKOLSKIH VIJEĆA

Članak 220.
(1) Vijeće odlučuje većinom glasova nazočnih članova.
(2) Vijeće odlučuje javnim glasovanjem, osim kada je zakonom, ovim Statutom ili
 prethodnom odlukom vijeća određeno da se glasuje tajno.
(3) Članovi vijeća glasuju javno tako da se dizanjem ruke izjašnjavaju za ili protiv
 prijedloga o kojem odlučuju.
(4) Članovi vijeća glasuju tajno tako da na glasačkom listiću zaokruže redni broj ispred
osobe ili prijedloga za koji glasuju.
(5) Glasove članova javno prebrojava predsjedavatelj sjednice.


POSLOVNIK O RADU ŠKOLSKIH VIJEĆA

Članak 221.
 Rad vijeća na sjednici uređuje se poslovnikom.

XVI. OPĆI I POJEDINAČNI AKTI

VRSTE OPĆIH AKATA

Članak 222. 
Opći akti Škole su:
- Statut
- pravilnik
- poslovnik
- odluke kojima se na opći način uređuju odnosi u Školi.


POPIS OPĆIH AKATA

Članak 223.
Pored Statuta Škola ima ove opće akte:
- Pravilnik o radu
- Pravilnik o načinu i postupku zapošljavanja
- Pravilnik o zaštiti na radu
- Pravilnik o zaštiti od požara
- Pravilnik o radu školske knjižnice
- Pravilnik o zaštiti i obradi arhivskog i registraturnog gradiva 
- Pravilnik o jednostavnoj nabavi
- Pravilnik o video nadzoru i korištenju sustava video nadzora
- Pravilnik o obradi i zaštiti osobnih podataka
- Pravilnik o nadoknadi štete
- Pravilnik o promicanju spoznaje o štetnosti uporabe duhanskih proizvoda za zdravlje
- Pravilnik o kućnom redu u Učeničkom domu
- Kućni red
- Etički kodeks neposrednih nositelja odgojno-obrazovne djelatnosti
- Poslovnik o radu školskih vijeća

[bookmark: br55]- Poslovnik o radu školskog prosudbenog odbora i povjerenstva za obranu završnog rada.


PREDLAGANJE OPĆIH AKATA

Članak 224.
Inicijativu za donošenje općih akata, njihovih izmjena i dopuna može dati svaki član
Školskog odbora.


OBJAVLJIVANJE OPĆIH AKATA

Članak 225.
(1) Opći akti objavljuju se na oglasnoj ploči i mrežnim stranicama Škole.
(2) Opći akti stupaju na snagu osmoga dana od dana objavljivanja na oglasnoj ploči, ako
 pojedinim aktom nije određen kraći rok njegova stupanja na snagu.


PRIMJENA OPĆIH AKATA

Članak 226.
Opći akti primjenjuju se od dana njihova stupanja na snagu, osim ako aktom nije kao
dan početka primjene određen neki kasniji dan.

PRAVO UVIDA U ODREDBE OPĆEG AKTA

 Članak 227.
(1) Opći akti ne mogu se iznositi izvan prostora Škole.
(2) Na uvid odredbi općeg akta ili kraću uporabu općeg akta primjenjuje se člana
 208.ovoga Statuta.


POJEDINAČNI AKTI

Članak 228.
(1) Pojedinačne akte kojima se odlučuje o pojedinim pravima i obvezama učenika i
radnika, donose Školski odbor, školska vijeća i ravnatelj.
(2) Pojedinačni akti stupaju na snagu i izvršavaju se nakon donošenja, osim ako
 provođenje tih akata nije uvjetovano konačnošću akta, nastupom određenih činjenica
 ili istekom određenog roka.


TUMAČENJE ODREDABA OPĆIH AKATA

Članak 229.
Autentično tumačenje odredaba općih akata daje Školski odbor.




[bookmark: br56]XVII. PRIJELAZNE I ZAVRŠNE ODREDBE


Članak 230.
(1) Ovaj Statut stupa na snagu osmoga dana od dana objave na oglasnoj ploči Škole.
(2) Danom stupanja na snagu ovoga Statuta prestaje važiti Statut KLASA: 012-03/21-01/01,
       URBROJ: 2125/37-04-21-04 od 27. prosinca 2021. godine



KLASA: 011-03/24-01/1					PREDSJEDNIK ŠKOLSKOG ODBORA
URBROJ: 2125-37-04-24-5
Otočac, 28. listopada 2024.					Edi Šop, dipl. ing. šum.

